. KERESZTÉNY. MAGVETŐ. 


XLVIII. évfolyam. November— December. 6. füzet. 


esz ea 


A vallás alapja." 


Irta: Vári Albert. 


Bensőségteljes szeretettel köszöntöm lelkészkörünk megjelent 
tagjait, akik az evangéliumi példázat intését követve, készek vol- 
tak anyagi áldozatot is hozni, hogy ennek ellenében lelki tárházu- 
kat valamivel gyarapíthassák, a kartársi szellemet ápolhassák s az 
egyöntetű és együttérző munka útjainak a megtalálásában közre- 
- működhessenek. 

. Ha valaha szüksége volt a lelkészi karnak erre az egységes 
közszellemre, erre az együltérző és egyöntetű munkára és ha va- 
. lana kivánatos volt, hogy a lelkészi kar a maga egyéneiben is föl 
legyen szerelve azokkal a lelki fegyverekkel, melyekkel a maga ne- 
mes harcát sikerrel harcolhassa: úgy ez ma igazán szükséges és 
kivánatos. A mi korunk a különböző világnézetek harcának a kora. 
A legellentétesebb jelszavak alatt küzdő tábor katonái viaskodnak 
egyik a másikkal. Mint minden harcban, úgy itt is a legtávolabb 
eső ellentétek jntnak a fölszínre s kerülnek szembe egyik a má- 
sikkal. A harc maga nem új, de a küzdelem módja, a fegyverek 
használata, az összecsapás hevessége, magán hordozza ideges ko- 
runk bélyegét Úgy, hogy többé a harc célja nem a meg-, hanem 
a legyőzés. A harc ilyen stádiumában már az emberiség legszen- 
tebb érdekei is elveszítik a maguk igazi becsét s az elfogúltság és 
a vakbuzgóság áldozatai lesznek. 

Mondanom sem kell, hogy korunknak ezen messze fölcsapó 
hullámai a vallást sem kimélik. Távol legyen tőlem, hogy én a 
vallást holmi ősi, szent, kegyeletes, istenes vagy nem tudom mi- 
csoda jelzőkkel földiszítve, olyan kivételes piedesztálra helyezzem, 


! Elnöki megnyitó az unitárius lelkészkörnek Kolozsvárt, 1913 okt 
25-én tartott közgyűlésében. 

amelyet a szentségtörés vádja nélkül érinteni nem szabad. Én a 
vallást is az emberi szellem produktumának tekintem. S mint min- 
den emberi mű, a változás, az élet és a fejlődés törvényének van 
alávetve. Azonban még sem helyeselhetem azokat a törekvéseket, 


rű ká éeezáttés 


amelyek a látszatot a valósággal, a külsőséget a lényeggei, a vál- 


tozandót az örökkévalóval összezavarva, irtóháborút indítanak a val- 
lás ellen. Mert bármennyire ellentétesek legyenek a korunkban egy- 
mással összeütközó világnézetek, abban szinte mindnyájan egyet- 
értenek, hogy a vallást, mint felesleges terhet, ki kell dobni az 
emberiség élethajójából. A történelmi materiálizmus, amely reá- 
nyomta a maga bélyegét korunk szociálizmusára, a vallást mint 
értéktelen ideológiát, amelyet a világ piacán nem lehet aprópénzre 
fölváltani, még szóra sem méltatja. A napjainkban mindinkább elő- 
térbe nyomuló természettndományos gondolkozás, mely a Haeckel- 
féle monizmusban csúcsosodik ki, nem tud vagy nem akar kü- 
lönbséget tenni a test és lélek, a természeti és a szellemi világ 
között s mindent a fizkai világ vaskövetkezésü törvényeinek az 
uralma alá akar rendelni. A legújabb ethikai ideálizmus is, feledve 
azt az ikertestvéri egységet, amelyben a vallás és erkölcs megfu- 
totta sok évezredes történelmi pályáját s nem számolva a gyakor- 
lati élettel, amelyben lehetetlen a kettőt egymástól elválasztani, a 
nfüggetlen morál" jelszava alatt hirdeti, hogy a vallás káros az 
erkölcsre nézve. Az ilyen irányú törekvésekből származik az a föl- 
tevés, hogy csődbe jutott a vallás, hogy igéreteit nem képes többé 
beváltani s az emberiség, mint a gyermek a ruhából, már kinőtt 
belőle. Sőt, akik a hagyományok iránti tiszteletből még némi ke- 
gyeletet éreznek iránta, azok is a vallás befolyását csak a meg- 
halásra redukálják s a vallást úgy határozzák meg, mint ,a meg- 
halás tudományát". (Pesti Hirlap 1913. évf. 238. szám.) 

Vajjon tehát a vallás csakugyan, mint egy túlérett gyümölcs, 
készen van arra, hogy az emberiség életfájáról lehúlljon és elrot- 
hadjon? Vagy pedig a kegyelet zománcával bevonva, csak arra 
való, hogy az élet igazi értékei közül kivéve, az emberiség szent 
emlékei közé soroztassék s mint harcra képtelen katona, végkép- 
pen nyugalomba vonúljon? Ha pedig ez nem így van, van-e vala- 
mely út és mód arra, hogy az élet számottevő tényezői közé fel- 
vétessék s tovább folytassa azt a nemesítő, emelő és boldogító 
munkát, amelyet végzett a multban s amely nélkül — hitem sze- 
rint — nem élhet az emberiség a jövőben, 

Gondolatom szerint a vallás ellenségei jórészt azokból telnek 
ki, akik a vallás fogalmával nincsenek tisztában s mind azt a sok 
rosszat, bűnt és erkölcstelenséget, amit a vallás neve alatt elkö- 
vettek az emberek, a vallás rovására írják. Pedig hát nem volt-e 
sok visszaélés a tudomány és művészet jelszava alatt is, de eze- 
kért nem mondunk le egyikről sem, hanem igyekszünk a tiszta 
tudományt és művészetet megkülönböztetni s a lehetőleg elzárni 
a hamistól. Csak vallási tekintetben nem gondolkozunk, hanem 
engedjük. hogy a hamis külsőség miatt hitelét veszítse a lényeg, 
a megrothadt burkolat. miatt az életadé mag. Azért nekünk, akik 
éppen a vallás szolgálatára vagyunk hivatva, sokszoros kötelessé- 
günk, hogy a vallás fogalmából kitörüljünk minden járulékos és 
hamis jegyet s annak ismeretelméleti alaptényezőit gondosan ki- 
mutassuk. 

Alig van szó és fogalom, amely többféle jelentésben volna 
közforgalomban, mint éppen a vallás. Ezt a szót minden vallás- 
felekezet, sőt talán minden ember másképpen értelmezi. A zsidó 
a törvény betüjének betöltésében, a buddhista a Nirvána békéjé- 
nek keresésében, a mohamedán a fátumban való megnyugvásban 
látja a maga vallását. A keresztények között is óriási zűrzavar mu- 
tatkozik a kérdést illetőleg. Egyik a szentháromságra, másik az egy- 
személyü Istenre esküszik. Egyik a hitben, másik a jó cselekede- 
tekben; egyik a keresztvetésben, másik a lélekből való imádko- 
zásban; egyik a szertartásban, másik a kegyes életben; egyik a 
világtól való elzárkózásban, má-ik a szociális munkában keresi 
és találja meg a maga vallását. S mindenik a maga vallásának 
éppen arra a pontjára helyezi a fősúlyt s azt tartja igazi lényeg- 
nek, ami az övét a másétól megkülönbözteti. Így lesz a vallás vá- 
laszfal ember és ember között s így lesz a vallás az élet igazi 
ereje helyett harcnak, egyenetlenségnek és versengésnek a forrása. 
Ezért igaz az, hogy a vallásnak többet ártottak azok, akik rosszúl 
magyarázták, mint nyilt ellenségei. ; 

Ha felekezeti és személyi elfogultságon felülemelkedve, telje- 
sen objektiv alapon vizsgáljuk a vallás kérdését, úgy találjuk, hogy 
minden idő és minden nép vallásában három alaptényező tisztán 
megkülönböztethető, u. m. a hit, a morál és a kultusz. A legkezdet- 
legesebb népek vallásától fel a kereszténység legfejlettebb formá- 
jáig ez a három alaptényező mindenütt megtalálható. Bármilyen 
nagy eltérés legyen tehát a világ különböző vallásai között, de ez 

a három alaptényező mégis bizonyos összhangot teremt közöttük 
s egyben útmutatásul szolgál, hogy a vallás és a vallásos ember 
fogalmát helyesen értelmezzük. Nem elég tehát a vallásra a puszta 
hit. Hiszen ha ezt elégnek tartanók, akkor a legbabonásabb  em- 
ber volna a legvallásosabb, mert ő legtöbbet hiszen, vagy pedig 
a vallásosság eszményét a kegyeskedő és folyton imádkozó élet- 
ben kellene látnunk. A hit mellett a vallás bizonyos erkölcsi cse- 
lekedeteket is feltételez; mert , a hit jó cselekedetek nélkül halott". 
Azonban az erkölcsi cselekedetek magukban nem tesznek senkit 
vallásossá. Nem minden erkölcsi cselekedet jó, ami jónak látszik. 
A vallásos ember a helyes cselekedet rugóit és szabályait a maga 
hitéből és Istenétől veszi. Reá nézve a legfőbb erkölcsi szabály: 
Isten akarata. Az erkölcsösség legmagasabb foka pedig az, melyen 
az ember így szólhat Jézussal: ,Én és az Atya egy vagyunk". A 
független erkölcs is állíthat fel szabályokat és elveket a szép és 
helyes életre; de szabályait nem tudja szentesíteni s azok meg- 
valósítására nein tud ihletet kölcsönözni. Ez csak a vallásos em- 
ber kiváltsága lehet. Ezért mondja Martineau: , Bár a vallás ha- 
nyatlása érintetlenül hagyja az erkölcsi intézményeket, mégis mint- 
egy kiszárítja azok belső erejét. Az emberek áhitatos hite fejezi ki 
s méri meg az erkölcsi természet benső erejét s nem veszíthetjük 
el hitünket anélkül, hogy lelkesedésünk ne csökkenne, aminek 
folytán az elnyomott bűnös vágyak, lármás szenvedélyek újra erőre 
kapnak. Egyedül a világ felett levő örökkévaló és tökéletes lélekbe 
vetett hit ruházhatja fel az erkölcsi elveket örök és végtelen nagy 
erővel s emelheti fel a társadalom közönséges színhelyéről az 
örökkévalóság fenséges emelvényére. Egyedül ez érteti és ismer- 
teti meg velünk a lelkiismeret eszményi értékét; a bűn felett való 
szégyent ez teszi hatékonnyá; a nemesebb reményeket ez bizto- 
sítja s a kisértés idején ez erősíti meg az akaratot." Vagy amint 
Drummond H. kifejezi: , Az erkölcsi élet igazi környezete Isten. Itt 
ébred fel a lelkiismeret. Itt gyúlad fel a szeretet. A kötelesség itt 
hősiességgé lesz és az igazságosság, amelynek egyedül van örök 
élete, itt kel életre. De ha nincs meg ez a légköre, az eltörpült 
léleknek el kell pusztulnia éltető levegőjének hiánya miatt."1 Az 
Isten és ember viszonya, Isten nagysága s az ember kicsinysége, 


" Természeti törvény a szellemi világban. 


Ford. Csizmadia Lajos, 
107. lap. Ó 

az embernek Istenhez való vágyódása természetszerüleg bizonyos 
vallási cselekvényeket szül, ami a kultusz. 

Ennélfogva a vallást meg kell különböztetnünk az egyháztól. 
Az egyház csak eszköze a vallásnak. Akkor áll hivatása magasla- 
tán, ha minden erejét a hit ápolására, az erkölcs nemesbítésére s 
a kultusz tökéletesítésére szenteli. De eltér hivatásától, mihelyt ön- 
céllá vagy hatalmi szervezetté válva, a vallási érdeknek elébe he- 
lyezi az egyházi érdeket. Az egyháznak emez önmagáról való meg- 
feledkezése szülte a reformációt, aminek éppen az volt a célja, 
hogy az egyházat a maga hatalmi mámorából kijózanítsa s. hiva- 
tásának szentségére figyelmeztesse. Az egyház annál nélkülözhetet- 
lenebb helyet foglal el a kulturális tényezők között, mennél hat- 
hatósabb eszközökkel rendelkezik a hitélet ápolására. Azért a pro- 
testáns egyházakban újabban gyakorlatba jött belmissziói munka, 
amelynek célja, hogy a vallásos életet minél intenzivebbé tegye, 
a legméltóbb feladata az egyháznak. Mert nem külső terjedelmé- 
ben, nem is szervezetének tökéletességében, sőt nem is az anyagi 
erő nagyságában áll az egyház ereje, hanem tagjainak bensőséggel 
teljes hitében, a jézusi szellemet nemcsak megértő, hanem azt élő 
egyéneiben. Azért ezt a belső missziói munkát, a lélek világának 
ezt a nemesbítését, Istenhez emelését óhajtom első sorban lelkükre 
kötni azoknak, akiknek magasztos hivatása az egyház és a vallás 
szolgálata. 

A vallás másik alaptényezője a morál," az erkölcs. Itt ismét 
egy nagy tévedésre kell rámutatnom. Sokan abban látják vallásuk 
erejét, mennél tökéletesebb hitvallásokban és minél rendszeresebb 
tudományos formákban tudják azt kifejezni. Hát mindenesetre a 
társadalmi élet megkívánja, hogy illő öltözetben jelenjünk meg a 
világ előtt; de azért elhamarkodott és felületes itélet az, amely a 
külső ruházatról von következtetést az ember jellemére és egyé- 
niségére. Viszont téves útakon járna az, aki ruházatával akarná 
megnyerni az emberek rokonszenvét. Amint az ember értéke nem 
ruházatában van: úgy a vallás becsét sem lehet a hitvallásokból 
. megitélni. Az a legjobb ember, aki a legtisztább erkölcs elveket 
nem csak ismeri, hanem azokat életével meg is valósítja. Az a leg- 
jobb vallási rendszer, amelynek hatása alatt tisztúl az erkölcs vi- 
lága, emelkedik a lélek fajsúlya és amely a legjobb cselekedetek- 
ben nyilatkozik meg. Hadd fáradozzanak hát mások a legtökéle- 
tesebb hitrendszerek megalkotásán; hadd vonják meg sokan a val- 

lás és erkölcs között a legfényesebb dialektikával és a legélesebb 
elmeéllel az elválasztó határvonalat: mi annak szenteljük minden 
tudásunkat és tehetségünket, hogy a mi hitünk jó cselekedetekben 
nyilatkozzék meg, hogy mások , látván ezeket, dicsőítsék a mennyei 
Atyát", Közülünk az szolgálja a vallás ügyét igazán, aki a gond- 
jaira bizott nyájat nemcsak gyönyörüséges és kies helyen legelteti, 
hanem azt ez erkölcsiség minél magasabb fokára emeli s ember- 
hez méltó élet folytatására segíti. 

A vallás harmadik alaptényezője a kultusz. Sok panaszt hal- 
lunk éppen napjainkban különösen a protestáns kultusz ellen. 
, [gen rideg. Nem hat az érzékekre. S nem táplálja a lelket." A 
panasz első fele jogosulatlan. A protestáns kultusz felszabadult az 
érzékiség járma alól. Szabadságunkat újra leigázni, nagy vissza- 
esés volna. A letett gyermeki ruházatot hiába kivánjuk vissza. Az 
többé nem nekünk való. Annál nagyobb súlyt kell helyeznünk a 
panasz második felére, amely azt mondja, hogy a mi kultuszunk 
a lelket nem táplálja. Ez a panasz nem a kultuszformák, hanem 
azoknak tartalma ellen hangzik el. És valljuk meg, ennek meg is 
van a maga jogosúltsága. Minden kornak meg van a maga iránya, 
gondolkozásmódja és eszménye. Minden kor a kereszténységet 
másképpen fogja fel és más meg más gondolatokat olvas ki be- 
lőle. Mi a mai kor emberét hiába tápláljuk mult századbeli esz- 
mékkel, hiába állítjuk elébe a XVI. század eszményét és hiába 
mutatjuk föl előtte a kereszténység hagyományos szinét. Mert ezek 
éppen úgy nem elégítik ki a mai légkörben élő lelkeket, mint kez- 
detleges egyházi zenénk a fejlettebb műizlést. Itt tehát az a mi 
legelső teendőnk, hogy legalább a meglevő kultuszformákba új 
tartalmat öntsünk. Hiába építünk új templomokat, ha azokban az 
elmúlt idők túlhaladott szellemét ápoljuk. Meg kell nyítanunk tem- 
plomaink ajtóit az új idők világossága előtt. A templom ne szol- 
gáljon akadályúl a modern fejlődés útjában. Mennél közelebb hoz- 
zuk a templomot a mindennapi élethez s egyházi zenénk és ige- 
hírdetésünk mennél inkább belemarkol a mai ember lelkébe: annál 
szebb lesz kultuszunk s vallásunk annál erősebb tényezője az élet 
boldogságának. 

Mélyen tisztelt közgyűlés! A vallásnak közforgalomban levő 
fogalmát egyik oldalon szűkebb korlátok közé szorítottuk. Elvettük 
tőle azokat a járúlékos jegyeket, amelyek a lefolyt századok alatt 
hozzátapadtak. Nem tartoznak azok a vallás lényegéhez. A helye- 

sen értelmezett vallás soha sem kívánta a hitüldözést, hatalmi fegy- 
verek igénybevételét, külső tekintélyek előtt való feltétlen hódolást. 
Nem igényelte, hogy az ember önmagával ellentétbe jöjjön, hogy 
lemondjon az ész, a szív és a lelkiismeret istenadta jogairól. Az 
igazi vallás az emberrel együtt fejlődik és növekedik, mint a tu- 
domány, vagy a művészet. Ha mégis történtek és történnek visz- 
szaélések a vallás címe alatt, azok ellen mi a vallás nevében til- 
takozunk s azokat vagy az egyházak, vagy a hitvallások számlá- 
jára írjuk. De amig egyik oldalon szűkült a vallás fogalma, a má- 
sik oldalon tágúlt és mélyült. Üres külsőség helyett lett lélek. Holt 
betű helyett élet. Hatalmi kényszer helyett belső szabadság. Ural- 
kodás helyett engedelmesség. Gőg helyett alázatosság. Elválasztó 
vonal helyett összekötő kapocs. Világi gazdagság helyett lelki sze- 
génység. Az öntelt elfogúltság helyett a lélek éhsége és szomjú- 
sága. A világba merült lélek fájdalma és keserü panasza helyett 
a tiszta szív öröme és boldogsága. 3 

Azért mi protestáns s különösen unitárius lelkészek, ha a val- 
lás ügyét igazán akarjuk szolgálni, különböztessük meg mindig a 
látszatot a lényegtől. Belső missziói munkával ápoljuk a hitet; szo- 
ciális tevékenységünkkel hintsük el a tiszta erkölcs magvait a köz- 
élet terein; prófétai lelkesedéssel tegyük meleggé és tartalmasabbá 
vallási kúltuszunkat. Így lesz a mi vallásunk az életnek értékes 
tényezője s az egyetemes kulturának hasznos munkása. 

Ilyen gondolatok között, még egyszer szívből köszöntve a 
megjelent tagokat és érdeklődőke , közgyülésünket megnyítom. 

A kereszténység erkölcsi szupremáciája." 
Irta : Győrfi István. 


Alapige : Róm. 2 11, 17—24, 13—15. 


Különösen ünnepélyes az alkalom, melyen a jelenben beszél- 
nem kell. Bensőmben érezem is a szokatlan mértékben megnyilat- 
kozó elfogódást. S bár minden alkalom ünnep nekem, amikor e 
helyről kibeszélhetem szívemnek érzéseit s azok nyomán gondola- 
tokat formálhatok, gondolatokat, melyek ha magukban tökélet- 
lenek is, vezethetnek tökélyhez, eszménvekhez: a ma ünnepélyes- 
ségét mégis fokozottan éreznem kell. Ma nem a követők, nem a 
tanítványok, a mesterek, az írás tekintélyei mérlegelik a szavaim 
ban kifejezett gondolatok súlyát Érzem, hogy valami elérhetetle - 
nűl nagyot, tökéleteset kellene alkotnom; érzem, hogy fenséges 
bódulatosan érthetetlen szép nyelvezettel kellene szónokolnom s 
ekkor... megelégíthetnék minden szigorúan elfogult várakozást, 
Mindezeket érzem, tudom s éppen az alkalom különösen felemelő 
pillanatai késztetnek, hogy ne lássak tudós mestereket, kritikus 
hozzáértőket bennetek. Szóljak hozzátok úgy, mint máskor szok- 
tam a gyülekezethez, nem tagadva meg a magam egyéniségét, nem 
zárva ki sajátos életfelfogásomat beszédemből s mindnyájunkhoz 
közel álló, könnyen érthető, életünket érintő tárgyat válasszak el- 
mélkedésünk középpontjáúl . . . Nem zengem dicsérő himnuszok- 
ban avéghetetlen, a bebizonyíthatatlan Istennek létezését; nem 
készítek hibátlan szónoki műalkotást az Örök Igazságról, sohanem- 
pihenő Gondviselésről; a Krisztusnak istenien nagy emberiességét 
sem fogom bizonyítani. Leszállok a puszta beszéd magas, elvont 
birodalmából, le a cselekvések világába, az életbe. Oda, ahol én, 


aki beszélek és ti, kik meghallgattok, találkozunk, ahol valameny- 
nyien élünk, munkálkodunk . . . 


§ Elmondatott 1913 okt. 26-án, főtanácsi gyűlés alkalmával. 

Kereszténységről, keresztények vallási életéről akarok beszélni. 

Kereszténységről és keresztényi életről... Szokatlan, hibás 
megkülönböztetés ? ! A kereszténység egy vallás; aki keresztény val- 
lású, bármit tegyen, akárhogy éljén, úgy is keresztény. Vannak 
sokan, kik úgy hisznek, kik ezt gondolják. Szerintem keresztények 
ők, kik nem csupán vallják, kik élik kereszténységüket! Egy ok, 
miért a keresztényi életről beszélhetek. De mit akarok magával az 
egyetemes kereszténységgel? Mindenki tudja, mi a kereszténység. 
Csöndben, békében fejlődnek a keresztény nemzetek. Kulturális 
munkájukat nem zavarják az ó-kor popány légiói; nem törnek éle- 
tük ellen kegyetlen, barbár, vad hordák. Az ájtatos keresztény imáit 
nem háborítja meg az áldozati állatok bőgése. Erényes életüket 
nem fertőzik meg érzékies pogány szertartások. A nagy keresztény 


világ, a művelt nyugat tudja, érzi vallása páratlan tisztaságát. Fen- 


sőbbsége elismert, egyedül álló! Rég letüntek a harc, a küzdés 
századai, amikor a sötétség nagy tömegeivel állott szemben, ami- 
kor , hitetlen" emberek szívét, elméjét ostromolta vallási igazságai- 
nak, tiszta erkölcsi életfelfogásának szellem-fegyvereivel. A nagy 
ellenfelek, a , hitetlen" pogányok milliói mind meghódoltak. A külső 
küzdelem után megindul a belső szellemi fejlődés eszményekre 
törő, teremtő folyamata. Önmagában, önmagával harcol ma a ke- 
resztény világ, a bírálat, a felvilágosodás, a tudás táboraiban szét- 
oszolva, de a küzdők, a győzők és legyőzőttek mind-mind keresz- 
tények. Kereszténység-a ma vallása és százszorosan keresztény lesz 
a jövő fejlettebb emberének vallása. Ti keresztények, a kereszté- 
nyek milliói, egy ma uralkodó művelt világ állitja ezt! Mondhat- 
nék e. én ,nem"-et? Hiszitek, hírdetitek, hogy ti ,a vakoknak ve- 
zetői", ,a sötétségben levőknek világosságai vagytok", ti egyedül, 
ti ismeritek Istent és az ő akaratát! Mondhatnék-e én , nem"-et? 
S ha korunk világeseményei pogányokat hoznak közelünkbe; po- 
gányokat, keletnek erős akaratú, fejlettebb erkölcsü pogányait, kik- 
nek törvényük nincsen s mégis , természettől cselekszik a törvény 
dolgait"; kik megmutatják, hogy a törvény cselekedete nem bib- " 
liába, nem hitvallások könyvébe, nem egyházi szabályrendeletekbe : 
szívükbe van írva . . . akkor az elbízott keresztény kizárólagossá- 
got nem én, a tét vonták kétségbe. 

Egy nagy világesemény ez, mely nem is olyan rég tragikus 
küzdelemben bomlott ki szemeink előtt. Keletnek nagy vallása oda- 
állott kereszténységünk mellé küzdeni és győzni!... Látom ott . 

a harci készülődést; látom itt . . . elbizottságtokat s kétségbevonom 
a kereszténység valláserkölcsi felsőbbségét. Kétségbevonom, hogy 
kétséggel és tagadással rázzam fel elbizott tétlenségéből a keresz- 
tény világot, hogy új, hogy mindennél erősebb vallomást tehessek 
kereszténységemről. Mert való, hogy keresztények vagyunk. , Ismer- 
jük Istennek akaratát" Ismerjük ami első törvénykönyvünkből, a 
názáreti Jézus tanításaiból. Vezetői, mesterei vagyunk a vakoknak; 
szellemileg, erkölcsileg nevelünk, tökéletesítünk. Eszményekért, esz- 
mények megvalósításáért küzdünk. Küzdelmünk emberi tökéletese- 
désünkért és a kereszténység ereje és fensőbbsége minden vallások 
között az volt, hogy a legjobb, a legnemesebb embereket ő nevelte 
az emberiségnek. 

Önként következik ebből a mi hivatásunk, hogy megvizsgál- 
juk, hogy kérdezzük: vajjon a ma keresztényei valóban kereszté- 
fensőbbségét s ha nem, vajjon a kereszténység eszményietlenségé- 
ben vagy a hivők keresztényietlenségében keressük-e a mozgató 
okokat?! 


E 


. . . A távoli kelet forró homokpusztáiban, úttalan őserdeiben, 
a jégsaárkok kietlen tájékain keresztény próféták, hittéritők járnak. 
Éhezve és nélkülözve, halált nem ismerő elszántsággal keresik fel 
állatias állapotban, tudatlanságban élő népek falvait. Hírdetik, ta- 
nítják a szent evangéliumot. Hírdetik a kereszténységet, a keresz- 
tény vallást és tanítják a keresztény erkölcsöket. Beavatják őket a 
kereszténységbe; áldásaiban részesítik egy vallásnak, mely minden 
vallások között a legtökéletesebb. Tökéletes azért, mert a legkivá- 
lóbb embereket ő adja embervilágunknak. 

De hittérítők, próféták járnak a magas kultura országaiban: 
a keresztény felekezet ügynökei. Prédikálnak, igérnek, magyaráz- 
nak és vitáznak, hogy felekezetük száma növekedjék. Ők, egyedül 
az ő felekezetük ismeri Istent, Istennek akaratát. Egyedül ők van- 
nak hivatva a világ világossága nevezetre, mert a legjobb, a leg- 
kiválóbb egyéniségeket ők, az ő kizárólagosan keresztény egyhá- 
zuk termeli a keresztény világnak. Nemes és fenkölt volt valami- 
kor a harc, fenn az eszmék, a vallási nagy igazságok tiszta re- 
gioiban. Ma: kicsinyes megélhetési érdekek, politikai ravasz üzel- 
mek, lélek-fogás az ösztönző, cselekvésre indító motivumok a szent 

egyházférfiak kebelében. A fenséges felekezeti torzsalkodásban, a 
hosszú reklámkiáltványok nagy érvei közül , nálam, egyedül nálam 
van az igazság", , nyugtot csak az én keblemen találsz" s , Égi üd- 
vödet csak az én közbenjárásomra biztosíthatod", mindent túlkiáltva 
hangzik a végső, megdönthetetlen érv, , mert én felsőbbséggel ural- 
kodom minden egyházak felett." 

EZ-AZ elbizott kérkedés, ez közös felekezeti vonás, sajátsá- 
gosan keresztényi ... Egyetemesen keresztényi s mi mindnyájan 
nagy elégedettséggel, mindenek felett elnéző szent mámorral kiált- 
juk ki magunkat a világ legkiválóbb nemzeteinek, elérhetetlenűl 
nagy jellemeinek, mert mi keresztények vagyunk. Jellem, erkölcs? 
Csak keresztényi lehet! S ha jönne titkon, észrevétlen, egy isme- 
retlen, nem tudott vallás? Jönne és hozna tökéletes erkölcsi jelle- 
meket ; felkinálná a maga harmonikus, békés, szabad életét? . . . 
Akkor összeesnék kereszténységetek, megrendülne a bizonytalan 
kizárólagosság alapja, melyre fektettétek és jöhetnének egyházaitok 
minden racionálizmusukkal, minden széttörhetetlen dogmáikkal és 
nagytudású teológiai doktoraikkal: soha többé azt összerakni nem 
tudnátok. Katolikus-protestáns, református-unitárius, baptista vagy 
kongregácionálista mily nevetséges, mily elenyészően lényegtelen 
fogalmakká törpülnének egy új vallás keretében, mely bensőbb, 
igaz életet ad hivőinek, hivőknek, kik nem keresztények, igaz em- 
berek csupán. 

Nem; nem, ez lehetetlen! Emberileg el sem képzelhetjük?! 
Hisz elveszítenők akkor mesterünket, elveszítenők vallásunk esz- 
ményi prófétáját, a názáreti Jézust?! . . . Vajjon igazán elveszítené- 
tek? Nem akkor értenétek-e meg igazán szavait ,sem e hegyen, 
sem pedig Jeruzsálemben", mert , Isten előtt nincs személyváloga- 
tás?!" Nem az ő igazi vallása lenne-e az a vallás, az embertest- 
vériség, a tökéletes fiúság vallása?! 

S ha mégis ily vallás eljövetele lehetetlen is a valóságban, 
nem kell-e lehetőségeire gondolnunk? Hisz az elgondolás, a fel- 
tevés már nem kába érzelgés! Keresztényi kiválóságunk, mindene- 
ket felülmúló jóságunk szentségtelen, vallástalan elbizakodottsággá 
fajúlt. Keresztényeknek neveztetünk és hisszük, hogy különbséget 
tudunk tenni az isteni és profán között, dicsekszünk, másokat taní- 
tunk s lassan — talán akaratlanúl, avagy céltudatosan eltávoztunk 
az igazi kútfőtől, vallásunk lényegétől. Kereszténységünkre hívat. 
kozunk, hogy erkölcsi fensőbbségünket bizonyítsuk, mert erkölcsi 

életünk, mert életfelfogásunk, sőt még eszményeink sem bizonyít- 
ják kereszténységünket. 

Nézzétek a húszadik század keresztényeinek életét és tagad- 
játok meg a kereszténységet! Vallásotok minden más nép vallását 
lenézi, alattvalójának csúfolja és mikor korlátolt gőgjének netovább- 
jáig ért: hírtelen az ismeretlenség, a lenézett mellőzés válaszfalát 
feltöri egy nép, keletnek , sárga utált fajzata" és nagy erényeivel, 
fegyelmezett életével, erős, határozott akarattal pogány vallását ma- 
gas, keresztényi piedesztálra emeli. Megrengeti a hatalmas, a mű- 
velt nyugat szellemóriásait, nagytekintélyű farizeusait: , Vigyázza- 
tok! a mi vallásunk szíveinkbe írja törvényeit! Mi vallásosak va- 
gyunk, mert élünk s élünk azért, hogy önmagunkkal vallásunkat 
naggyá, tisztává nemesítsük. 

Nézzétek a húszadik század keresztényeinek életét, a szellemi 
vezetők, a tudósok munkáját, nagy törekvéseit . . . Nézzétek és ta- 
gadjátok meg a kereszténységet! Ma benne, magában a keresz- 
ténységben kél az elégedetlenség újító — a kereszténységet egész 
történelmi nagy múltjával szétromboló — szellem áradat. A ti fiai- 
tok, unokáitok, hiveitek, ők az elégedetlenek . . . a tudás, a szent 


realitás, a fenséges ocsmányságok, a művészet felkent harcosai" 


Hátat fordítanak kereszténységeteknek. Új irányok új vallásra tör- 
nek, új istenséget állítanak régi, unott, élettelen Istenek helyébe. 
Megistenítik a Természetet, az örökkévaló Energiát, a mindentudó, 
mivdenható Tudományt. .. Vallássá emelik az egyéni szabadságot, 
a személyes önzés életét: a szent monizmust hírdetik! A ti ke- 
reszténységetek, a ti lelketlen vallásotok nekik nem kell. Valláso- 
tok... a maradiság, a bigottság, a gyáva meghunyászkodás, a 
szellemi dekadencia vallása! . . . Vallás, amely mégis az én féltett, 
hírdetett tiszta szent kereszténységemi 


4 


HE 


Eldobtam magamtól a kereszténységet, eldobtam a húszadik 
század vallástalan kereszténységét! Új kereszténységet hírdetek, az 


embereknek igaz kereszténységét. Azt a kereszténységet, melynek " 


nemes eszményei vannak , . . Eszmények, melyek a nagy alapító 
lelkében éltek s indultak el világreformáló útjukra. Eszmék, ame- 
lyek igaziak, tiszták, örökéletüek, mert magukban, létükben hor- 
dozzák a fejlődés és tökéletesedés lehetőségét . . . Eszmék, amelyek 
egyedül vezetik, nevelhetik az ember lelki életét mindenhol és 

mindéenha; amelyeknek Isten soha nem változik, mert azok az esz- 
mék emberiek, emberiesen keresztények . . . Ezeknek az eszméknek 
erkölcsi fensőbbsége soha el nem mulik. Hol van ez a keresztény- 
ség? . . . Elveszett! Elhagytuk, elnyomorítottuk, átformáltuk azokat. 
Kapitálisztikus életfelfogásunk, tömegerkölcsiségünk félte, gyűlölte 
a vallást. Ellene tört kereszténységünknek! Pénzével, hatalmi igé- 
retekkel, a tudás arany himporával megvette az emberek lelkét. 
Megvette . . . és ma : a felvilágosodott, a tudomány emberének van 
egyháza, vannak fényes templomai, de nincs hite, nincs vallása. 

Az egyház, a templom? Köpenyeg egyéni botlásaink letaka- 
rására. Hitelveink, szent tanitásaink? Szofizma, hogy hitetlenségün- 
ket rejtegessük. Prédikációink, kenetteljes ájtatosságtól csepegő 
szavaink " Bálványok, vallásunk bálványai és áruljuk a vallást a 
frázisok álarca alatt, abstrákciókban, fönséges, ,közönséges ésszel 
alig felérhető filozófiai és theológiai abstrákciókba jól beburkolva 

. . áruljuk az ékesszóllás kirakataiban!... Elhagyott keresz- 
ténységünk kesereg, mint hajdan a názáreti Mester Jeruzsálem 
romlásának közeledésén. Elhagytuk, üres formalizmussá szegényí- 
tettük szívünknek vallását. 

Szavakat mormolunk és nem" érezzük mélységüket! Szavakat 
boncolunk, birálgatunk, teológiai elméletekkel magyarázzuk, tanítjuk 
a vallást. A vallást, melynek lényege érzés, életünk leghatalmasabb 
fejlésztós éréje, , amelvnek ízzó melege nélkül minden értelem . el- 
enyésző erő volna e földön. Semmiség! A spekuláló belátás, a 
ravasz számító lfervelgetés gyáván húzódik meg akkor, amikor az 
emberi érzelmek mennydörgés és villámlás között vívják óriási al- 
kotó csatájukat." ; 

Oh mennyire másnak, mennyire tisztábbnak hiszem a keresz- 
ténységet! 

Milyen rideg, milyen kifejezéstelen isteni tiszteletünk is! 
Vágyódunk az elérhetetlen után, síránkozunk afelett, mit elkerül- 
nünk lehetetlen és elmélkedni erőlködünk arról, mit megérteni úgy 
sem tudunk. Hiányzik a melegség, az élet beszédeinkből. Élettelen 
tartályoknak tekintjük hallgatóságunkat, kikbe más raktárak hiányá- 
ban bele.tölthetjük az innen-onnan összegyűlt erkölcsi lim-lomokat. 

Mennyire tisztának, mily gyönyörüségesnek hiszem a keresz- 
ténységet, mily hármonikusnak, nemesnek a keresztények életét! 
A keresztényekét, kik nem kérkednek Istenükkel, nem hirdetik, 
hogy ők , mesterek", ,,a világ világosságai"! Nem dtcsekednek 

törvényekkel, melyeket papirosról ha ismernek! Az ő törvényük: 
Istennek szeretete, szeretete minden élő lénynek s egy fejletten 
magasabb élet megélése szívökbe, lényükbe van írva és cseleked- 
nek aszerínt. 

Keresztények ! Unitárius keresztények! A ti vallásotok erkölcsi 
fensőbbsége bennetek kell, hogy legyen. 

Elvesztettünk . mindent, mi Jézusunk kereszténységét elho- 
mályosította. Küzdöttünk ! Kihámoztuk vallásunkat, lelkünknek sza- 
bad, igaz hitét a sok érdek-hozzáadás közül... Mi tudjuk, 
nekünk ismernünk kell, hogy mi az a kereszténység. Kereszténység , 
amelynek őszinte, meleg szívű emberekre van szüksége. Ma húsz 
századdal az utolsó próféta halála után új, nagy prófétákat vár a 
keresztény világ. Prófétákat, kik lelkük szent mélyéből új eszméket, 
új kijelentéseket hozzanak fel ember-testvéreik számára. ; 

Legyetek ti új prófétái keresztény világunknak! Mutassátok 
meg vallásotokat ne szóban, ne formulákban : életetekben ! Mutas- 
sátok meg a pénzzel kereskedő világnak, hogy a vallás élet és 
hogy templom lehet a gépház, templom lehet a pénzváltók kincses 
tára is, ha tiszta lelkű, egyenes jellemű emberek kereskednek 
benne. Mutassátok meg a tudomány magas homloku bölcseinek, 
hogy a becsületesség, az önzetlenség nem kell, hogy butassággal 
járjon; hogy a vallás vele születik az emberrel, ott él, fejlődik 
értelmességével és műveltségével. Ezt mutassátok meg ti próféták, 
ezeket éljétek meg külsőleg és bensőleg, hogy lássák az emberek- 


nek nagy sokasági, hogy ti valóban keresztények vagytok : mesterek 
és próféták! Amen. 


Adalék a magyarországi unitárizmus 
XVI. századi történetéhez, 


Néhai Kanyaró Ferenc nagyértékű dolgozatában! sok becses 
adalékot hordott össze és dolgozott föl az unitárizmusnak Magyar- 
országon a XVI. században való elterjedtségéről. Az ő közlemé- 
nyében olvashatunk a többek között egy Trombitás János nevü 
előbb komáromi, majd nagymarosi főemberről, aki az unitárius val- 
lásnak Magyarország dunántúli részeiben pártfogója, sőt terjesz- 
tője volt" s aki a Nagy-Harsányon felakasztott unitárius pap meg- 
bosszúlására a budai disputációt rendeztette." Onnan tudjuk meg, 
hogy külön udvari papot tartott magának s hogy udvari papját 
Csapó Györgynek hívták. A , Történelmi Tár" 1881. és 1884. év- 
folyamában" Trombitás Jánosunkra vonatkozó adalékokat szeren- 
csésen fogja kiegészíteni az alább közölt oklevél, mely az Orszá- 
gos Levéltár magyarországi kancelláriai osztályában N. R. A. f. 
269. no. 20, jelzés alatt található. E latin nyelvű oklevél Pozsony- 
ban 1578 márc. 3-án kelts benne GAhimesi Forgách Simon referál 
Ernő főhercegnek egy s más dologról. Legérdekesebb az, amit 
Trombitás Jánosról és ariánus (unitáríus) papjáról ír. Elmondja a 
többek közt, hogy Trombitás Pozsonvból Nagyszombatba költözött 
s oda unitárius papot vitt magával s annak beszédeit maga is hall- 
gatja s az unitárius pap beszédeinek hallgatására nemcsak Nagy- 
maros lakóit, hanem a környékbelieket is pénzbüntetés terhe alatt 
kényszeríti. Úgy, hogy az egész környék meg van már fertőzve a 


:  Unitáriusok Magyarországon a XVI. és XVII. száz évben." E folyó- 
írat XXIII. (1888.) és (1889.) évfolyamaiban. 

ZZÜSKOSSEXKTVE LÁSSON TAT 1). 2) jegyzetben]! 

EKET EN ADV XXVIII A(19021-35- 

1: És Szabó Károly közléséből, Ker. Magv. VII. évf. 251. I. , Adalékok 
a magyarországi unitáriusok XVI. századi történetéhez." 

SZTSSL ESZ Ír: Ú884.1698—457.6960—7. 11. 

haszontalan eretnekségtől. Az unitárius pap az Isten fiára olyan 
szitkokat szór nyilvános- és magán beszédeiben, hogy Forgách 
Simon borzad leírni. Ír még Forgách arról, hogy Trombitás az 
említett papot a budai pasához küldte bizonyos kéréssel. Megtud- 
juk még, hogy Trombitás Jánosnak Péter nevű testvére a levél 
kelte idején Pozsonyban lakott. Egyébként a levél egész terjedel- 
mében a következő: 


Serenissime Princeps, Domine, Domine mihi semper clementissime! 
Fidelium humilimorum  servitorum meorum, in gratiam Serenitatis 
vestrae, humilimam perpetuamigue commendationem. 


Ad guaerelas Bassae Budensis, ex parte civium Marusiensium, Sere- 
nissime Princeps, humilíter respondere possum, Et primo propter exactio- 
nes et aggrauationes, guod oppidum IZaros fratri meo, et Paulo Vratko- 
evith Uyvariensi capitaneo, collatum fecit, a Diuo Imperatore Maximiliano, 
domino guondam nostro clementissimo, et annuatim Utrisgue plus ducentis 
florenis non pendit, Majestati vero Cacsareae ad Cameram Hungaricam, sal- 
tem guadraginta, capituli vero Strigoniensis praeposito Nicolao Thelegdy, 
pro decimis, trecentos florenos praeterea Bassae Budensi singulis annis, 
usgue ad tria millia tallerosgue pendere cogitur. Et ita videt Serenitas 
vestra; guod: iniuste de me aut fratre meo, aliisgue congeruntur et Bassa 
et oppidani, imo hi ad maiorem pensionem cum Thurcis tantum soluant, 
etiam a nostris essent adigendi. 

De Immutatione Relligionis, Serenitatem vestram veraciter informare 
possum, prout et antea Diuo Imperatori Maximiliano et non ita pridem mo- 
dernae Majestati Sacrae Caesareae domino nostro clementissimo, sufficienter 
perscripsi, guod 7oannes Trombitas, gui Tyrnawiam inde emigrauit, et modo 
ibi civem agit, reiecto Catholico, alium guendam f$raedicatorem Arrianum 
induxit, ad cuius conciones audiendas, et doctrinam amplectendam, cum adhuc 
praesens erat, sub certa mulcta pecuniaria, omnes non solum Incolas Marwu- 
sienses, sed vicinos adegit, ita guod iam vicinia illa tota sit infecta nefanda 
illa haeresij, Ouales etiam Arrianus ille concionator blasphemias, in filium 
Dei, redemptorem nostrum, sub hoc patrono, in publicis suis concionibus, 
et priuatis colloguiis effuderit, et nunc guogue effundat, horret me perscribere, 
nihilgue intermittam, guin prima oblata occasione concionatorem istüm com- 
prehendi, ad me perduci, et debita poena affici faciam ad guod meum propo- 
situm, Serenitatem Vestram benigne guogue assensuram confido. 

De 7oanne uero Trombitas, satis supergue est a me ad Aulam per- 
seriptum, inde adhuc plenariam expecto. resolutionem. Tantum hoc nunc 
addere uolui humiliter, guod non ita pridem Concionatorem illum Arria- 
num miserat ad Bassam Budensem, supplicatum, ut aedes suas et patri- 
monium, guod in oppido Maros habet, retinere posset, creditores guos Bu- 
dae habet, paratus esset parata pecunia contentare, Bassa in id statim con- 
senserat, sed guidam Zbrahim Aga tunc astans dixit, non fore id é re ipsius 
Trombitas, sic enim incursurus esset in suspitionem Germanorum et peri- 


. 

turus esset. Tum Bassa mutata sententia iussit concionatori, ut rescribat ei, 
Sic csse ei consultius, si aedes et patrimonium creditoribus assignentur, 
posse ab illis semper recuperari, cum libuerit et ut suo nomine magnum 
Zalam ei scribat, guod eorum lingua salutem significat, hoc ab illo audiui, 
coram guo /rombitas literas concionatoris perlegit. Jam uero hic Posonij 
a fratre eius Petro Trombitas pro certo audiui, guod Bassa loto leti nuncii 
rescripserit ei, guod ZAiesaurarius Budensis, aduersarius Bassae, eiectus 
esset officio, nimirum ut particeps fieret gaudii huius, et Demetrius Deak 
scriba Bassae, ob perscriptum tantum Bassae gaudium, petiuit ab eco mu- 
niis, sibi enim iniunctum esse, ut munus aliguod ab eo, letum ob hoc nun- 
cium postulet, Ouae ad guaerelas Bassae et Marusiensium humiliter . res- 
pondere volui. In religuo Deus optimus Maximus Serenitatem Vestram diu- 
tissime conseruet. Datae Posonij. 3". die Martij, anno 78. (—1578.) 

Serenitatis Vestrac Humilimus perpetuusgue seruitor Simon Forgats 
de Ghimes. (Papirba nyomott címeres záró pecséttel.) 

(évül: Serenissimo Principi, ac domino, domino Ernesto, Archiduci 
Austriae, Duci Burgundiae, Comiti Tirolis, et Domino, domino mihi semper 
Clementissimo. 

Ad sacratissimam Cacsaream Régiamgue Majestatem, etc. 

Humilima Responsio et Replicatio Simonis Forgach de Gymes ex 
parte duorum mercatorum. ; 

Jevedetije: Orsa. Levi. N. R. A. f. 269. no. 20. Magy. Orsz. Canc. oszt; 


Dr. Thúry Zsigmond. 

A jellem képzése." 


[rta: Hankínson Frigyes, londoni unitárius lelkész. Fordította: Győrfi István. 


Örömmel ragadom meg az alkalmat, hogy beszélhessek Önök 
előtt a New-York államban újonnan létesített , George Junior 
Republic" munkájáról. Munkásságáról annak az intézetnek, amely 
az élet legkritikusabb pillanatában, a serdülő korban igyekszik be- 
folyásolni a jellemnek jó irányban történő kialakulását. Mielőtt 
azonban a nevezetes intézmény ismertetéséhez fognék, szükségesnek 
tartom megjegyezni, hogy jelen esetben nem annyira a ,jó" gyer- 
, mekek esetével fogunk foglalkozni, mint inkább azokéval, akiket 
makacs természetük, nyugtalan, kalandokra vágyó hajlamaiknál 
fogva rendes körülmények között nehéz fegyelmezni és akiket a 
meg nem felelő környezet igen gyakran rosszra vezethet. Ha azon- 
ban a bennük levő hajlamok a helyes mederben dolgozhatnak, a 
rakonczátlan gyermekből a társadalom, az állam, munkás, értékes 
tagja válik. 

Az ilyen gyermek nevelése valóban leköti a nevelő minden 
figyelimét; féken tartása, helyes irányítása nagy munkával jár és 
sok gondot ad. Belső világuk lélektani munkája azonban állandóan 
ébren tartja a tanító érdeklődését és ha munkáját siker koronázza, 
ha a szellemi, erkölcsi és fizikai erőket helyes irányba terelhette. 
akkor fáradságos küzdelmeinek már meg is kapta a jutalmát. 

A , George Junior Republic" nevelési elvei egy tagadhatatlan 


tényen alapulnak. , A gyermek nem születik sem jónak; sem rosz- 


nak, csupán olyan lehetőségekkel, melyek egyik vagy másik irányban 
fejlődhetnek, aszerint, amint azokat a nevelés jó vagy rosz irányban 
befolyásolja." E nevelési intézmény épen ezért kipróbált módsze- 
rével és elveivel példát mutathat olyan szülőknek is, kik gyerme- 


§ Felolvasta a szerző az unitárius kollégium tanári termében nagy- 
számú érdeklődő közönség előtt, Kolozsvárt. 

keiket otthon, maguk szeretnék helyesen nevelni. Nem győzi eléggé 
nyomatékosan kiemelni, hogy ,a gyermekek született egyéniségek" 
és ez egyéniségnek bármíly nevelési rendszer mellett is szabad 
utat kell biztosítanunk. é 

A köztársaság jelszava: , Semmit munka nélkül" Arra tö- 
rekszik, hogy magukat kormányozni tudó jó polgárokat neveljen. 
A büntetést azért alkalmazza, hogy a kis bűnös érezze, hogy a 
saját maga által alkotott törvényt sértette meg s cselekedete káros 
volt az egész társadalomra, melynek ő is egy tagja. 

Maga az intézet igen szép helyen fekszik New-York államban, 
a hires Cornell egyetem városához, Ithacához közel. Szétszórt, 
egymástól bizonyos távolságra épitett épületeivel egy hatalmas 
tanya benyoinását kelti. Az épületcsoport közepén áll az igazgató- 
nak, Georgenak a lakása, kit a gyerekek , Daddy"-nek, , Atyám"-nak 
hivnak. Az intézetet maga George Vilmos, a mostani igazgatója 
alapította és pedig sok előzetes próbálgatás és fáradságos kisérle- 
tezés után. 

Az egész mozgalom különben ott kezdődik, hogy George 
nyár elején összeszedte New-York szegény gyermekeit és gazdag 
emberek segítségével falura vitte őket üdülni. A gyermektelep 
környékén azonban állandóan panasz volt a gyermekekre, alma 
lopás, virágok, fák letördelése s más hasonló csinytevések miatt. 
S mivel a nyári szünet alatt George látta el őket ruhával és éle- 
lemmel, a gyermekek és szüleik szinte követelték, hogy egész éven 
át gondoskodjék róluk. George belátta, hogy ha ezt a rendszert 
tovább is folytatja, valósággal naplopókat és kapcabetyárokat fog 
nevelni. 

Irányt változtatva a , semmit munka nélkül" elv alapján 
kezdte meg a legközelebbi nyári szünidőt. Csákányt és lapátot 
adott a gyermekek kezébe és minden ruhadaiabnak bizonyos 
hosszuságú út megcsinálása volt a díja. A kihágásoknak pedig úgy 
vélte legkönnyebben elejét vehetni, hogy egy ítélő széket alakitott, 
magukból a gyermekekből, amely aztán a bűnösök felett itélkezett. 
Ezzel a módszerrel már meg volt elégedve George és a még 
mindég előforduló kihágásokat helyesen annak a körülménynek 
tulajdonította, hogy a gyermekek az év nagyobb részében nélkülözik . 
a megfelelő környezetet. Épen ezért 1895 julius 10-én 144 gyer- 
mekkel kibérelt 48 hold földet és azon az Egyesült Államok és 
New-York állam mintájára egy kis köztársaságot alapított. A 

Vág 

gyermekek egész nyárra künt maradtak. Földet művéltek, különböző — 


iparágakat űztek, minő malom-, szövő ipar, ke yérsütés, ruha- 
készítés. Külön épületei voltak a kormányzóságnak, a biróságnak, 
banknak és volt fogház. A polgárok munkájukért cheguet kaptak 
és ezzel fizettek lakást, mosást, élelmezést és ruhát. Ez a nyár 
annyira eredményes volt és annyi reménységgel biztatott, hogy 


George véglegesítette az intézetet azzal az öt fiuval, kik az egész . 


év folyamára visszamaradtak. Nehány év multán, a nyári kirándu- 
lásokat, melyek az intézet belső életét mindig megzavarták, végle- 
gesen megszüntette. 

Megválasztották az első gyermek-elnököt és a George Junior 
Republic társaságát New-York állam törvényesen is elismerte. Egy 
jószivű adakozó az egész 48 holdat megvásárolta a társaság részére 
és a , polgárok" száma ettől kezdve rohamosan növekedett. Kez- 
detben csak szegény gyermekeket vettek fel a kis államba, ma 
már idekerülnek a gyermekei minden társadalmi osztály családjá- 
nak. Úgyszintén a fiatalkorú bűnösöket is ide internálja a biróság 
vagy az állam. A ,polgárok"-nak azonban nem mind és nem 
fötétlenül rossz magaviseletű gyermekeknek kell lenniök. A főlvétel 
ügyében egy igazgató-tanács dönt, amelynek tagjait New-York 
állam tekintélyes embereinek sorából kérik fől. Az igazgató-tanács 
hatásköre azonban a kis köztársaság belső ügyeire nem terjed ki. 
Az igazgató-tanács mostani elnöke Thomas AAsborne, unitárius 
ember, ki tekintélyes vagyonával és magas poziciójával állott ez 
új intézmény szolgálatába, hogy annak ügyét teljes diadalra 
juttassa k 

Jelenleg az ifjú köztársaságnak 100 fiú és 70 leány polgára 
van. Kezdetben a 10—14 éves gyermekeket vették fel, ma azonban 
14 éven aluliakat és a 17 évnél idősebbeket nem fogadják el. A 
gyermekek orvosi bizonyítvánnyal igazolják, hogy testileg erősek, 
munkára alkalmasak. 

A köztársaságban a nőknek és férfiaknak egyforma jogaik 
vannak, amelyeket nagykoruságuk elérése, a 16-ik életév betöltése 
után teljes szabadsággal gyakorolhatnak. 

Az újonnan felvett polgár, kit teljesen a maga gondjaira 


biznak, ha a magával hozoit pénzét elköltötte, hamar megtanulja, — 


hogy , Munka nélkül semmit." Öt órát köteles az állami iskolában 
tölteni, a nap másik részét tényleges munkával kell töltenie. Azt a 
foglalkozást, azt az iparágat választhatja, a melyikhez kedvet és 

hajlamot érez, de a lakásáért, ellátásáért mind pénzzel fizet, amely 
pénzt egyedül két keze munkájával kereshet meg. Szemtől szembe 
ismeri meg itt a szigorú ekonomikus törvényeket és tapasztalja, 
hógy a , semmit munka nélkül" elv szorgalmat és becsületes jel- 


. lemet kiván. 


A köztársaság polgárai házakba szét osztva és hét nagy 
szállodában élnek, ahol a lakásaikat, szobáikat erre célra alkal- 
mazott személyzet lakaritja és tartja rendben. A kis állam törvényei 
ugyanazok, mint New-York államéi, megtoldva még a saját maga 
alkotta lokális vonatkozásokkal. 

Az elnököt évről-évre választják és idáig mindig fiú volt, de 
nem lehetetlen, hogy nő is legyen, aminthogy az alelnök jelenleg 
nő. A törvényjavaslatokkal a tanács foglalkozik s ha az elnök alá- 
írja azokat, törvényerőre emelkednek. A kabinetnek három tagja 
van: az alelnök, a belügy- és a pénzügyminiszter, kiket szintén 
évenként választanak és akiknek a közegészségügy és a rendőri 
felügyelet is hatáskörébe tartozik. Az elnök nevezi ki a leány- és 
a fiu bírót, a rendőrfelügyelőket és a fegyőröket. A polgárok 
minden hónapban egyszer törvényhozó gyülésre összejönnek. A 
biróság hivatalos napja kedd este. A vádlottakat ügyvédek védik. 
Hogy valaki azonban ügyvéd lehessen, 10 korona vizsgadij le- 
fizetése mellett jogi vizsgálatot kell tennie, mert az állam törvényei- 
nek alapos ismerete nélkül senki ilyen tisztséget nem , viselhet. A 
kiszabott büntetéseknek olyan jellege van, hogy a fogoly jó igye- 
kezettel és őszinte megbánással könnyen javithat sorsán és meg 


:" is röviditheti a büntetés idejét. A fogházból kikerült bűnösöket 


meleg emberszeretettel vezetik be ujra a munkás társadalomba 
és nem róják fel jövőjének rovására múltjának levezekelt bűnét. 

Az intézet fenntartási költségeihez az állam semmivel sem 
járul hozzá. Közadakozásból, alapitványok jövedelméből és nehány 
gazdagabb fiuért fizetett tandijból tartják fenn. Keveset jövedel- 
meznek még a , polgárok" ipari termékei is. Átlagos számitás- 
salegy , köztársasági polgár" évi költségei 1200 koronát tesz- 
nek ki. 

Egészséges, boldog az ifjabb köztársaságiak élete. A munka 
mellett bőséges alkalmuk van a szórakozásra, az önművelődésre. 
Vallási oktatásban is részesülnek, mely mindazáltal nem szorosan 
felekezeti irányú. Külön templomuk van, ahol a különböző felekezet 
papjai egymás után végeznek szolgálatot. 

A George Junior Republic már ezalatt a rövid idő alatt is 
igen sok kiváló polgárt nevelt a társadalomnak. Vannak köztük 
sokan, kik teológiára, jogi, orvosi és mérnöki pályára mennek. 
Mások meg folytatják a telepen megkezdett iparágat, A közel 
multban a Cornell egyetem legkiválóbb hallgatója, az egyetemi 
ifjuság vezére, a George Junior Republic egyik régebbi polgára 
volt. Ebből is érthetjük, hogy az ifjabb köztársaság polgársága 
nem bélyegző senkire nézve sem. 

A mozgalom többé már nem kisérletezés és az Egyesült 
Államok más államai is hasonló intézményeket kezdenek létesiteni, 
Természetesen csalódások, meglepetések itt is fordulnak elé, de 
határozottan kevesebb arányban, mint a régi javitó intézeti rend- 
. szer mellett. 

Tagadhatatlan, a Gorge Republic munkája, sok figyelemreméltó 
ideát ad a gyermek nevelés kérdésére vonatkozólag Megmutatja 
gyakorlatilag, hogy a serdülő gyermeknek nagy tehetsége van az 
önkormányzatra, s hogyha a maga megértésére utalják és nem 
automata gép módjára rángatják, a törvényekhez alkalmazkodik és 
állampolgári ideálokat valósit meg. Kipróbáltan igazolják, hogy 
serdülő ifjakat állampolgári  kötelességeikkel  megismertetnünk 
mindkél félre egyaránt üdvös. Nem volna-e szükséges ily reform 
bevezetése épen a jelen hiányos nevelési rendszerünkbe, amikor 
felnőtt 18 éves ifjak kilépnek az iskolából és semmi ismeretük 
állami és társadalmi kötelességeikről ? 

A George Junior Republic munkájában kifejezett gondolat 
mindnyájunkat közelről érdekel, imint szülőket, mint nevelőket, 
tanítókat. Hogy bánjunk az akaratos, rosszra hajló gyermekkel és 
miképpen tehetjük lehetővé megfelelő környezet bekapcsolásával, 
helyesen díszciplinált szokásokkal és életideál példaszerű megérzé- 
kitésével azt, hogy a jó kerüljön felül és állandósuljon." 

döszöntő. 
Irta: JÓZAN MIKLÓS. 


Berde Mózisáról szól az ének... 
Dicsőség Isten nagy nevének, 
Jókedvibe, hogy nekünk adta őt, 

—  Áz ős ugarban új barázdát szántva, 
Arany kalászit gyüjtve garmadába — 
A fejedelmi, áldott Jóltevőt. 


Berde Mózsáról szól uaz. ének . .. 

Ha mi hallgatnánk, zengenének 

A sziklabércek más-más nyelveken; 

S a Muzsák berke, mint egy harci tábor, 
Megittasulva lelke mámorától, 
Himnuszba csapna győzedelmesen. 


Berde Mózsáról szól laz ének... 
Eladdig akik éhezének, 

A. Megváltónak édes gyermeki, 

Hűs hajnalon most szednek égi mannát, 
Haló porában áldva drága hamvát: 
Mind-mind családja, vére volt neki. 


Berde Mózsáról szól az ének . . . 
Ki szószólója nemzetének, 

Nehéz időkben paizsa, gyámola ; 
Fut, fárad, izzad: arca veritékén 
Jólét fakadt a bujdosók vidékén, 
Fölöttük — im! — wa béke angyala. 


u Az 1913. évi főtanácson a Berde emlékére mondott pohár- 
köszöntő, 

Berde Mózsáról szól az ének... 
Áldás adassék serlegének! 

Értünk, ki annyi keserü pohárt 
Fenékig hajta — titkos áhitatban — 
Eltemetkezve égő áldozatban, 

Mint Parakletos új Pünkösdre várt. 


Berde Mózsáról szól az ének... 

Ott künn, ma vajjon mit beszélnek 

A triumvirek bölcs tanácsiban? — 
kÉlet-halál!... a Lenni vagy nem lenni! . . . 
Mert sirjainkban nem tudunk pihenni 

— Amint reméltük — nyugton, boldoglan.; 


Berde Mózsáról szól az ének... 

Áldozunk az ő szellemének: 

E hősi szellem a mi örökünk. 

Ha elfelednénk nyomdokába lépni, 
Koszorújába friss virágot tépni, — 

Oh, akkor — akkor... oh jaj, jaj nekünk! 


. Berde Mózsáról szól az ének... 


Húsz éve már, hogy hő szivének 
Végdobbanása minket melegít: 
Oltár e sziv... Az emberszeretetnek 
Oltárán míg könnyeink peregnek, 
Hadd lássa népét, hálás gyermekit. 


ig 
ses 2 JAA szósstsnátág áá 

, A tudományos egyháztörténetirás. I. főrész. Elvi prole- 
" gomena és történelmi áttekintés. Theologiai magántanári vizsgálatra 
irta Révész Ímre. Kolozsvár. Stief. 1913. 

Minden tudományos eljárás valamely határozott elvi álláspont 
elfoglalását tételezi fel. Az elvtelenség ide-oda kapkodás s vég- 
eredményben zür-zavart eredményez. Sokszorosan áll ez a történet- 
irásra, amelyben a tetemesen fölhalmozódott anyag, a módszerek 
és szempontok sokasága mellett lehetetlen építő munkát végezni 
egy határozott irány megjelőlése nélkül. Ezért mi nagy tisztelettel 
adózunk minden elvi álláspont s annak a megokolására irányúló 
minden törekvés iránt, még abban az esetben is, ha egyben vagy 
másban eltérő nézeteink vannak. 

Nagy érdeklődéssel olvastuk a kezünk alatt levő mű első 
felét az u. n. elvi prolegomenát, amelyben az iró , történetirás" és 
, egyháztörténetirás" alcimek alatt fejti ki a maga álláspontját. 
Készséggel állapítjuk meg, hogy fegyelmezett gondolkozással, hatá- 
rozott ön és céltudatossággal sorakoztatja nézeteit elvi álláspontja 
megokolására. Elvi álláspontja nem új, amint ezt maga is állitja, 
mert a Böhm Károly-féle axiológiábnn gyökerezik; de új az a 
törekvés, amely ezt a tilozófiát a történetirás szolgálatába kivánja 
állítani. E szerint három értékelési mód van, u. m. a hedonisztikus, 
utilisztikus és idealisztikus. Ezek között legmagasabb az utóbbi, 
melynek alapja a szabad szellem méltósága. Föltétlenül, magas 
nézőpontra emel ez az idealisztikus értékelés, amely valódi nemes- 
séget csak az ,intelligenciában" lát s minden embert, eseményt 
és jelenséget aszerint mérlegel, amint ez egyedüli és egyetlen 
érték kifejlődéséhez hozzájárul. De ugy gondoljuk, hogy az elvnek 
a történetirás egész vonalán való gyakorlati alkalmazasa sok eről- 
tetett magyarázatra és igazságtalan itéletre vezet, bármennyire is 
kiterjesszük az intelligencia fogalmát, 

Különben nagy élvezettel és helyesléssel olvastuk a könyv- 
nek ama részeit, amelyekben a történet és történelem ismeret- 
elméletét fejti ki, mert teljesen igaz az, hogy a történelmet az 
emberiség szellemi életének az összegétől. elválasztani nem lehet s 
ideje, hogy a történetirás puszta évszámok s üres keretek töm- 
kelege helyett magának az életnek legyen a tükre. Azonban igen 
helyesen figyelmeztet az iró arra a különbségre, amely a , ter- 
mészettudomány" és a ,történettudomány" között van. Az első 
tárgya a nem én, vagy a természet; a másiké az én világa vagy 
a szellem munkája. A mint különbség van a természet és szellem 
között, úgy a természettudomány és a , szellemi tudomány" között 


is a határozott különbséget meg kell látnunk. Iró a szellemnek. 


minden munkáját a Böhm-féle alapfogalmak szerint ,kultura" 
néven foglalja össze s szerinte a tudományos historia nem egyéb, 
mint a fejlődés szempontjából vizsgálódó kulturtudomány." (22 1.) 

Az elvi prolegomena második felében az egyháztörténetirásra 
vonatkozó nézeteit illeszti be az előző általános elvek keretébe. 
Azonban mivel az egyháztörténetirás közvetve csak a vallás mi- 
voltának az elemezése után érthető meg, ezért első sorban a val- 
lás lényegét mutatja be axiológiai alapon. Az értékelés t. i. mindig 
bizonyos , mértéket" tételez föl. Ez a mérték a mi ,tökéletesség- 
ideálunk", amely után igazodik mindig szellemünk alkotó tevé- 
kenysége. Maga a tökéletesség nem , külön valóság", hanem , relativ 
viszonyjelző." De azért az értékességnek ez a ,potentialis teljes- 
sége" mindig úgy tünik föl elöttünk, mint tiszteletre és hódolatra 
indító , szentség." Ez a szentség ,nem külön értéket jelent, csak 
a mindenkori legmagasabb értékek összességét." Az axiológiai 
tökéletesség feltételezi a tökéletességnek ontologiai formáját is. [gy 
jutunk el az ,ens perfectissimum ideajához vagy az isteneszméhez. 
Ezért iró szerint: , Ahol van öntudatos szellem: ott van értékelés, 
ahol értékelés van: ott van tökéletességideál; ahol tökéletesség- 
ideál van: ott van vallás." (40 1.) Ez a fejtegetés az Anselm- 
féle ontológiai bizonyitékon nyugszik, s tulajdonképpen a ,cur deus 
homo?" okoskodásával mutatja ki, hogy a , megváltottság állapota" 
nem egyéb, mint a tökéletes lény iránt érzett vallásos érzésnek 
egyik oldala. Az Ajselm scholasztikus gondolkodásának a gyön- 
geségei eléggé ismeretesek. Mi sem tartjuk elég biztos fundamen- 


tumnak, hogy kizárólag arra helyezzük a vallásos érzés bizo- 
nyítását. 


- 
szállhat tátsad sltán 


vet 

Azonban ott teljesen egyetértünk a szerzővel, ahol azt állítja , 
hogy a vallásnak nemcsak , fundamentális" helye van a kultúra 
nagy összefüggésében, hanem ,önmaga is teremt sajátos kulturális 
alkotásokat," (41 I.) Ezekben a kulturális alkotásokban lesz a 
vallás történelemmé. Eppen ezért minden pozitiv vallás megisme- 
réséhez történelmi uton jutunk s viszont a vallás történelmi fejlő:- 
dését bizonyos filozófiai alapon foghatjuk föl. Ami különösen a 
kereszténység történelmi megismerését illeti, ez csak akkor éri ela 


maga tudományos célját, ,ha a keresztény vallás szellemi érték- 


SETAL 


történeti mező kifejezésére semmiképpen sem alkalmas a közforga- 
jomban levő ,egyháztörténet" szó, mert ez csak az egyháznak, 
mint jogi intézménynek és szervezetnek történelmi vizsgálatát je- 
lenti. Holott a keresztény szellem még sok más alakban nyilatkozott 
meg. Éppen ezért az egvháztörténet szó helyett többet mondana: 
"A kereszténység tötténete" vagy ,keresztény vallástörténet;" sőt 
a reformáció óta tényleg ilyen irányban is fejlődik az egyháztörté- 
netirás. 

Végül az iró történelmi áttekintés cim alatt éleslátásu kriti- 
kai megjegyzések kiséretében mutatja be az egyháztörténetirás 
tipikus alakjait Eusebiustól Baurig, a tübingiai iskola mesteréig, 
akit ha egyes részletkérdésekben túl is szárnyalt az idő, de mód- 
szer tekintetében ma is ő vezet az egyháztörténetirás terén, Az a 
tudományos készség, éles megfigyelő tehetség, kritikai belátás és 
vallási érzelem, amely író ezen munkájában megnyilatkozott, föl- 
jogosit arra, hogy a legszebb reményekkel várjuk az itt bemutatott 
elveknek módszeres kidolgozását és gyakorlati értékesítését.  V. A. 


, Unitárius Szószék." Az U. Sz. VIII-ik kötete is 353 oldal 
terjedelemmel megjelent. Nemcsak terjedelmében, hanem tartalmá- 
ban is fejlődést és emelkedést tapasztalunk. Mindinkább közeledik 
ahhoz a céljához, hogy igehírdetésünkből az idegen szellemet ki- 
küszöbölje, hogy templomainkba a mi korunk gondolkozását s a 
mi hitünk igazságait vigye be. A kezünk alatt levő évfolyam fűze- 
teiben 26 egyházi beszéd, minden ünnep nagyhetére, valamint az 
ünnepekre szóló imádságok és egy pár keresztelési beszéd van. A 
dolgozatok egyházunk tollforgató lelkészeitől valók, de hitünk sze- 
rint még nagyon sokan hiányoznak a névsorból Pedig a lelkész- 

körnek ez a vállalata igazán megérdemli, hogy anyagilag áldoz- 
zunk s szellemileg munkálkodjunk érette, hogy erőinket a szétfor- 
gácsolás helyett benne koncentráljuk. 

Ennek az évfolyamnak legkiemelkedőbb jelensége a Németh 
István torockói lelkész imádságai. Nem csupán azért a termékeny- 
ségért, melyet ezen kiváló lelkészünk ezen a téren felmutat, hanem 
különösen azért a vallásos érzéssel párosúlt melegségért, amely 
imádságait jellemzi. Ez a vallásos melegség feledteti a külső for- 
mának itt-ott megnyilatkozó mesterkéltségét. Gondolatunk szerint 
ezek az imádságok más egyházak hasonló irányú irodalmi termé- 
keivel is kiállják a versenyt. 

Emeli az U. Sz. ez évi kötetének a tartalmát Simén Domo- 
kos is, akinek egyházi dolgozataiból 3 beszéd és egy imádság van 
benne. Simén a szószéken sem tudja levetkőzni a tudományos theo- 
logus jellegét. Ezért előadása nem eléggé közvetlen, de azért min- 
den beszédében bőven van anyag, ami megfelelő formába öntve, 
nagy épülésére szolgál hiveinknek s tanulságára lelkészeinknek. Az 
unitárius lelkészkör mint a vállalat kiadója, Bölöni Vilmos, Deák 
Miklós és Ürmösi József mint szerkesztők, elismerésre méltó mun- 
kát végeztek. Az U. Sz. előfizetési ára évi 6 korona, mely összeg 
Bölöni Vilmos lelkész címére küldendő Székelyudvarhelyre. Ajánl- 
juk különösen szétszórtan lakó hiveink figyelmébe, kik rendes isten- 
tiszteleteinken nem jelenhetnek meg. Ebben minden alkalommal 
találnak valamit vallásos szükségleteik kielégítésére V. 


Iskola és jellem." 


Foesternek ez a könyve az ellen a már régebben fel- 
ismert és felpanaszolt egyoldalúság ellen irányul, amely 
az iskolában egyedül és kizárólag az értelemmel foglal- 
kozik s az érzelmi és akarati élet ápolását és tejlesztését 
nem tekinti feladatának. Kétségtelenűl igaz, hogy a tár- 
sadalomnak ez a panasza nagyjában és általánosságban 
helyes és jogosúlt. És nemcsak Németországban, hanem 
nálunk is ugyanazok az állapotok. Ez ellen az irány ellen 


E Foerster Fr. V. Iskola és jellem. Adalékok az engedelmesség neve- 
léstanához és az iskolai fegyelem átalakitásához. Németből a 10. kiadás sze- 
rint ford. Bellaagh Aladár, Budapest; Kostyál Jenő kiadása. 1913. Ára 6 K. 

kel harcra az a nagynevű pedagógus, kinek könyve már 
10-dik kiadását érte meg. S ez a körülmény annyit min- 
denesetre mutat, hogy a művelt kiözönségi áhítva lesi min- 
den szavát s mint a szomjas föld a vízet, úgy áhítja és 
szomjazza megváltásként várt gondolatait. 

Foerster az iskola egyoldalú értelmi mívelése és kép- 
zése ellen kel ki, amelyben veszélyt lát, ha a lélek többi 
irányú életét, nevezetesen az érzelmi és akarati mozza- 
natokat elhanyagolja. Ennek az egyoldalúságnak követ- 
kezménye az a rövid, melegség nélküli, a nehézségeket 
kerülő és épen nem nevelő, hideg eljárás, amely zsinór- 
mértékül az intézet fegyelmi szabályait veszi s kárhoztat 
és könyörtelenűl megtorol minden cselekvést, amely an- 
nak nem felel meg és vele ellenkezik. Ez :a megtorló 
eljárás elfojthatja ugyan a rossz elkövetését, de nem írtja 
ki az arra való hajlandóságot s a lelki készségeket nem 
állítja az erkölcsi cselekvés irányába. Holott helyes el- 
járással nem megtorolni, nem legyőzni, hanem megelőzni 
és meggyőzni kellene. És lehetne is, ha eljárásunkat nem 
a fegyelmi szabály, nem a katonai drill irányítaná, hanem 
az a papi és lelkészi hivatásérzet, mely a lelkek gondo- 
zásában, megismerésében, fejlesztésében és irányításában 
találja életfeladatát. 

.. Az a kifogásolt egyoldalú értelmi irány pszichológiai 
tudatlanságban is szenved. Azt gondolja, hogy az érte- 
lem és gondolkodás miívelete önálló, önértékes munka. 
Pedig újabb meggondolások és. elmélkedések azt mutat- 
ják, hogy az igazság megismerése és követése a jellem 
és akarat gyökérszálaiba fogózik s végső elemzésben te- 
hát nem az értelmen fordúl meg. Az vigazság lelkiisme- 
retex túl útal az értelem korlátain s ferde nyomokon ha- 
lad közoktatásunknak az az iránya, amelyij nem gondol 
a jellem nevelésével. 

Ebből a legmagasabb szempontból -vizsgálja mindazo- 
kat a kérdéseket, melyeket napjainkban a pedagógiai köz- 
vélemény felszínre dobott. Így a nemi felvilágosításk nem 
beszédeken, nem ismereteken mulik, hanem a jellem 
és érzelem forrásáig ható nevelés melegségének és lön- 
zetlenségének hiányán. Az alkohol elleni küzdelemben az 

eredményt nem a magyarázatok, nem világos és érthető 
előadások biztosítják, hanem a nevelésnek az az eéejő 
mely az önmegtartóztatás, a mértékletesség, az önuralom 
erkölcsi tulajdonságait biztosítja. §i akt 

Ez a gondolatsor a szerzőt természetszerűen vezeti át 
a katonai nevelés szemléletére. És itt a legújabb háborúk 
tanulságai alapján összehasonlítást tesz a francia és a 
német hadsereg fegyelme kiözött. A. francia demokrata 
szellem már behatolt a hadseregbe s eltörölte a Tfeltét- 
len, a gondolkodás nélküli engedelmességet. A német had- 
sereg még csak a vasfegyelmet ismeri. Egyik sem he- 
lyes, mind a kettő szélsőség. Mert engedelmességnek szük- 
ségképpen lennie kell éppen a benne rejlő nagy erkölcsi 
nevelő erőnél fogva. Viszont a feltétlen fegyelem sérti 
az emberi méltóságot. Az a nevelési rendszer jó, amely 
valahogyan megoldja az engedelmesség és szabadság, a 
meghódolás és emberi önérzet között való ellentétet. Még 
pedig úgy. hogy jogához jusson mind a centralizáló elv- 
ben rejlő nagy erklölcsi nevelő erő, mind az egyén em- 
beri önérzete. Mert a külső fegyelem csak külső rendet 
teremt, de a lelkekben lázadást készít elő. A belátáson 
alapuló önmegadás, az önkéntes meghódolás a kormány- 
zat elvének — csak ez fegyelmez bensőlegi csak ez az 
igazi értelme minden valódi autonómiának. 

És csodálatos, mily. kevéssé törődünk ma közneve- 
lésünkben a fegyelem főfontosságú kérdésével. Mi csak 
felmerült esetekben és mindig csak felületesen foglalko- 
zunk ezzel. Pedig jelentőségében sokkal előbbre való az 
összes oktatási kérdéseknél. Belátták ezt már a demokra- 
tikus gondolat igazi hazájában, Éjszakamerikában, ahol 
az ú. n. school-citykkel (iskola-város) példát mutatnak 
nekünk arra, miként kell a fegyelmezés kérdését az Öösz- 
szes többi nevelési kérdések tengelyvonalába, középpont- 
jába állítani. ! 

Feltünő, hogy mennyire zavaros korunk pedagógiai 
gondolkodása, még pedig annak következtében, hogy nem 
tesznek különbséget az egyéniség és személyiség között, 
sőt e kél fogalom tartalmát értelmetlenül összezavarják. 
Amerikából indúlt ki az a gondolat, hogy nem kell en- 

gedelmességet követelnünk a gyermektől, mert ez kiöli, 
megsemmisíti az akaratot. Ez a gondolkodás nem veszi 
észre az engedelmességi erkölcsi habitusának nagy jellem- 
képző erejét s azt gondolja, hogy helyesen cselekszik, ha 
a gyermek szeszélyeinek és ötleteinek, makacsságának és 
akaratosságának meghódol. Ellen Krey és Gurlitt az er- 
kölcsi alapfogalmak tiszta meggondolása nélkül hirdet- 
ték először a kontinensen a szabadságra nevelést; de ők 
abban látják ezt, hogy a gyermek érzéki egyénisége a 
maga vágyaival és kivánságaival, ösztöneivel és akara- 
tosságával, szeszélyeivel és ötleteivel szabadon és korlá- 
tok nélkül érvényesülhessen. Nem veszik észre, hogy ha 
szabadjára engedik az egyéniséget a maga vad ösztö- 
neivel, elzárják a személyiség kifejlődésének útját. Ez a 
felfogás Rousseaunak abból a hírhedt gondolatából táp- 
lálkozik, hogy az ember kezdetben jó s csak a társa- 
dalom és a kultura rontja meg. A lélek alaposabb vizs- 
gálata azöta meggyőzőtt minket, hogy ez a felfogás nem 
helyes, hogy a lélek különböző jó és rossz diszpoziciók- 
kal jő e világra s ha lazt akarjuk, hogy a gyermeket belső, 
lelki szabadságra neveljük, személyiséggé nemesítsük, ép 
úgy le kell nyesnünk róla a rossz hajlandóságokat, mi- 
kiént iai kertész lenyesi a rózsatőről a vad hajtásokat. 
S ha meg van tisztítva ezektől az érzéki elemektől, aik- 
kor kezdődhetik csak a személyiséggé nemesítés nagy 
munklája, mert csak akkor szabad és tiszta e cél felé tö- 
rekvés útja. Ez akadályok elhárítása nélkül,. sőt az ezek- 
nek való meghódolással a felületen mozgó közvéleményt 
megtévesztik azok a pedagógiai Stürmerek és Drángerek, 
. kiknek szavától hangos a pedagógiai irodalom berke. Ezek 
szabadítják fel a társadalomnak amúgy sem rokonszen- 
vező szavát a hangos panaszokra és vádakra az iskola 
ellen. Ezzel pedig ártanak. nemcsak az iskolának, ami 
itt kisebb jelentőségű volna, hanem első sorban magá- 
nak a mnievelésnek, amelyet szolgálni akarnak. 

Foerster annak a gondolatnak a térfoglalását, hogy a 
gyermek akaratát, jobban mondva akaratosságát tisztelni 
kell, annak tulajdonítja, hogy a nők ellepték a tanítói 
pályát s ezt ebből a szempontból nem is tartja nagyon 

szerencsés körülménynek. - Igaz kétségtelenül és he 
Ives annak a gondolatnak magva, de torzalakokban: s téves 
formákban nyilvánúl a nevelés gyakorlati munkájában. 
Igaz annyiban, hogy a szabadság nélkülözhetetlen ténye- 
zője az engedelmességnek, minden jellemkialakulás sze- 
geletkövének. Mert az engedelmességnek önként, belátás- 
ból és szabad akaratból kell jönnie, különben nemhogy 
nevelője volna a jellemnek; de megrontója. De léves any- 
nyiban, hogy az aklaratnak és a szabadságnak nem sza- 
bad akaratossággá fajúlnia, különben a személyiség, a 


lelki jellem uralma van veszélyeztetve. Ez az antinomia , 


gyönyörű összhangzásba olvadt fel a kereszténységben, 
amely megtalálta a szélsőségek között haladó középszerű 
jellemnevelő útját. 

A jellem szempontjából kifogásolnunk kell azt a mes- 
terkedést is, amely játékká, mosolygó és csak derűt árasztó 
foglalkozássá akarja tenni az iskolai munkát, a tanulást. 
A munka nem játék. A mindennapi munka komoly és 
lelkiismeretes elvégzése nem csak az értelem dolga; -a 
figyelemnek a dolgokra való kitartó irányítása az isko- 
lázott, a fegyelmezett akarat eredménye s így a munka 
a jellem iskolája is. Ez pedig a legszentebb dolog, az 
iskola legelső hivatása s lelkiismeretlen minden olyan 
irányzat, mely a szent dolgokra vezető eszközök komoly- 
ságál veszélyezteti. Ez az irányzat csak! könnyü, csak 
kellemes, kevés fáradsággal végezhető, a gyermek disz- 
pozicióinak -elébe jövő munkát ró rá a tanulóra, ami 
csak az önkéntelen figyelmet veszi igénybe. Pedig a jel- 
lemfejlesztés szempontjából sokszorosan értékesebb az a 
munka, ami a tudatos, önkéntes figyelem szándékos rá- 
irányítását s hosszabb időn ott tartását vonja maga után. 

Scharrelmann, a neves pedagógus, nagy hangon kel 
ki az ellen az elv ellen, hogy a kevesen hív "voltál, sokra 
bízlak ezután. Csak ezt ne hirdessük, hiszen ez meg- 
hazudtolása a legelemibb matematikai és fizikai törvény- 
nek. Ez a világ leghazugabb szálló igéje, mondja ő. De 
elfelejti, hogy a csekély dolgokban való lelkiismeretes 
eljárás, a rend, a tiszlaság, a jelentéktelen részletek min- 
dennapi felülvizsgálása és intézése az erklölcsi magatar- 

tásnak olyan habitusát teremti meg, amely a legjobb alap 
az erkölcsi jellem kiépülésére. Mindezek az önmagunk 
fegyelmezésének apró módjai és eszközei, amely nélkül 
pedig nincs erkölcsi jellem. 

Amerikában a school-citykkel, az iskolai városokkal 
próbálják a jellemet nevelni. Mert ott az a felfogás, hogy 
az értelem minden mívelésénél többet érő és elsőbbrangú 
munka a jellem képzése. Amaz e nélkül csak Metfisztó- 
kat termel. Ám a jellemképzés első lépése a felelősség- 
érzet felkeltése. Ez a mi iskolai rendszerünkben lehe- 
tetlen. Ezért kis államokat alkotnak ezek az iskolák, me- 
lyek. magukalkotta törvényekkel, maguk választotta ve- 
zetőkkel és hivatalnokokkal élnek, kormányozzák magu- 
kat s szolgáltatnak igazságot. És Foerster szerint két- 
ségen felül áll, hogy ennek az irányzatnak az alapgondo- 
lata helyes. A felelősségérzet első bimbója, első hajnal- 
hasadása a fesledező jellemnek. Állítsd a maga lábára a 
gyermeket, tedd őrévé a társainak a tisztaság tekinte- 
tében, hivatkozzál emberi önérzetére s látni fogod, hogy 
csodákat mível az emberi méltóság elismerése s a gyer- 
mek szabadságának ez a tisztelete. Az amerikai nevelés 
ez elveit és módjait meghonosították Svájcban s több 
németországi és osztrák iskolában s a szerzett tapaszta- 
latok amellett szólanak, hogy jó eredménynyel és áldá- 
sosan alkalmazhatók. 

Nil novi sub luna. Csakugyan igaz ez a régi közmon- 
dás. A magyarországi protestáns iskolákban az önkor- 
mányzati elv a lehető legnagyobb. mértékben meg volt 
valósítva. S ha az iskolák az oktatás tekintetében hagy- 
tak is fenn kivánni valót, azt el kell ismerni, hogy jel- 
lemnevelés tekintetében hivatásuk magaslatán állotlak s 
mai iskoláinkat messze felülmulták. De jöttek az állami 
kiözépiskolák: s jött a felekezeti középiskolák részére az 
államsegély. A segély feltétele volt az állami tantervhez 
való alkalmazkodás. S ha a rendtartáshoz való alkalmaz- 
kodást kifejezetten nem követelték is a segélyezés ügyé- 
ben kötötl szerződések, az ezek végrehajtását ellenőrző 
s az állami felügyeletet gyakorló miniszteri megbizottak 
és kormányképviselők — amennyire lehetett — minde- 

nütt az egyformásítást sürgették és szorgalmazták. Így 
történt, hogy a régi felekezeti középiskolák lassan-lassan 
elveszítették, vagy legalább elhomályosodni engedték sa- 
játos jellemző vonásaikat, egyéni karakterüket; feladták 
évszázados régi rendtartásuk autonomikus jogait s meg- 
történt, hogy a felekezeti internátusok a gyorsan léte- 
sülő, de múltra s tradiciókra nem hivaltkozható állami 
internátusok képére formálódtak ál, amelyek pedig a ta- 
nulók társas életében az önkormányzatnak még szelét 
sem érezték. - 

Azonban legyünk igazságosak s ismerjük be, hogy 
az ifjúságnak ez a teljes autonómián alapuló élete az 
idők, folyamán elfajúlt és vagy neveletlen durvaságok- 
ban vagy égbekiáltó igazságtalanságokban és pártosko- 
dásban nyilvánult. A baj tehát megvolt; de gyógyitani 
aklarván, a korszellem parancsára a fürdővízzel a gyer- 
meklet is kiöntöttük. S ez így történt széles Magyaror- 
szágban. Már észre is viették a fejlődésnek ezt a téves 
irányát. Már fel is panaszolták, hogy az állami iskolázás 
uniformja kedveért sok. értékes tradicióról és sajátosság- 
ról mondottak le a felekezeti középiskolák. S ez jó jel, 
mert azt mutatja, hogy már gondolkozni kezdenek a fej- 
lődés egészségesebb iránya felé terelésről. A diáki élet- 
nek. ez a belső autonómiája, amelyet Foerster külföldi 
bevált példák alapján hangsulyoz, helyes útnak és esz- 
köznek látszik a jellemnevelés szolgálatában s nekünk 
intő jel, hogy az évszázados protestáns iskolázásnak ér- 
tékes intézményeit és tradicióit megvizsgáljuk sa mai 
viszonyok szemmeltartásával módosítsuk, de ne engedjük 
kiveszni és megsemmisülni. 

Nagy élvezettel és sok. okulással olvastuk Foerster- 
nek ezt a könyvét, amely nem rendszeres, csupán ada- 
lékokat kiván szolgáltatni az engedelmességre való nevelés- 
hez s fel akarja hívni az illetékesek figyelmét arra, hogy 
az iskolai fegyelmezés módját gyökeresen át kell ala- 
kítani. Egy dologban azonban nem érthetünk egyet a 
szerzővel. A tanulók közös életét, amilyen az internátu- 
sokban" foly — a jellem és erkölcsnevelés szempontjá- 
ból egyoldaluan s ezért igazságtalanul ítéli meg. Ennek 

a közös társas életnek nem látja semmi eiőnyét, csupán 
hátrányát. v Veszedelmes tévedésc-nek mondja, ha azt hisz- 
szük, hogy az iskolai élet nevelő hatású s nagy gaudium- 
mal idézi Nietzschét, aki azt mondotta, hogy va közösség 
közönségessé teszi az embertx. A társaság hatása — sze- 
rinte — az egyénre csak abban nyilvánul, hogy a jó 
ösztönöket és erkölcsi hajlamokat visszafojtja, hazugságra 
nevel, anemiek és szeszes italok dolgában a jobb érzésüek 
félnek gyáváknak, iszelideknek látszani durvább társaik 
előtt, félnek a rossz példa nem követésének következmé- 
nyeitől, a kigunyoltatástól. Szóval Foerster csak a rosszak 
hatását látja a jókra. És ebben van az egyoldalúsága és 
igazságtalansága. Csak olyan társaságokat láthatott, ahol a 
rosszra hajlók érvényesülhettek. De ezt általánosítani nem 
szabad, éppen a jellemet nevelőtől volna nagy hiba. Nem 
tud-e elhinni olyan társaságot is, ahol a jók vezetnek, 
ahol a társaság jó közszelleme érvényesül s ahol a gyo- 
mot és gazt éppen irtják s érvényesülését minden mó- 
don lehetetlenné teszik? És nem volt-e dolga olyan diáki 
társasággal, ahol a gyöngéket az erősebbek védik, támo- 
galják, a szegényeket a jobb móduak segélyezik, ahol a 
humánus és szociális erkölcsi vonások kifejlődésének és 
megerősödésének legalkalmasabb és legkedvezőbb termő- 
talaja éppen a közösség. Foerster a környezetnek csak 
lélekrontó hatását látja, a kereszténység lebegvén szeme 
előtt s annak aszkétikus emberideálja. S közben elfeled- 
kezik arról, hogy a jellem nem a magányban, nem a fen- 
séges egyedüllétben, hanem az élet zajában fejlődik. S 
. nem veszi észre a közös élet hátrányai ellen való hadako- 
zásában, hogy életgyökerében támadja meg azt a fát, a 
jellemet, melynek megnevelésétől várja egy jobb kor haj- 
nalhasadásátt. 

. — Foerster divatos pedagógus. Nem Rég Budapesten . 
nagy közönség előtt a napi lapok jóakaratuan magasz- 
taló, de hozzá nem! értő értesítései szerint nagy hatással 
tartott előadást korszerű nevelési kérdésekről. Érdekes 
és tanulságos fordulatokban gazdag az élete. Szociológiai 
kutatásokkal kezdette s a pedagógia mentő révébe futott 


be. Szabadgondolkodónak indult — egyház- és vallás- 

ellenes tendenciákkal s ma csak olyan nevelést lát jónak, 
amely a szó legjobb értelmében vett cura pastoralis, a 
lelkek gondozása, jóakaró nevelése, fejlesztése. 

A nevelés és iskola kérdéseivel foglalkozók bizonyára 
okulással és élvezettel fogják a könyvet tanulmányozni. 


Dr. Gál Kelemen. 


Basta György hadvezér levelezése és iratai (1597—-1607.) 
Hazai és külföldi levéltárakból gyűjtötte és közrebocsátja dr. Veress 
Endre. II. kötet 1602—1607. XXXII. 3968. I. 1913 Ára 24 kor. 
Kereken 1000 lap az a hatalmas izmos kötet, mely a M. Tud. 
Akadémia kiadásában a M. Tört. Emlékek sorozatában mint az 
uj okmánytárak 37. kötete nem rég megjelent. A kiadvány első 
kötete 963 oklevelet, a második ezernél többet, a kettő együtt 2089 
oklevelet és kivonatot foglal magában, s minden irányban lehető 
teljes. gyüjteménye a zordon és gyászos emlékü katonáról hátra- 
maradt emlékeknek. Közrebocsatójuk 22 évi különböző külföldi és 
hazai levéltári kutatása alatt gyüjtötte össze ezt a nagy anyagot. 
A politikai történetre és Basta céljainak, feladatainak és jellemének 
megismerésére a külföldről gyüjtött anyag belőle hasonlithatatlanul 
kevesebb a hazai levéltárak. általánosabb szempontból legnagyobb- 
részt kisebb jelentőségü anyagánál. Amazok csaknem mind tervek, 
emlékiratok, kérések és tudósitások, ezek tulnyomóan rendeletek, 
kiváltság és oltalomlevelek s inkább a családi helytörténetre érté- 
kesek. Az a kép, amit mindezekből Bastáró! nyerünk, semmivel 
sem mutatja őt jobbnak vagy rosszabbnak. mint a milyennek 
eddigi forrásaink és számbavehetőbb feldolgozásaink alapján ismertük. 
A gazdag adatgyüjtemény mellett azonban ugy vagyunk vele, mint 
midőn egy régi fényképet nagyitóval vizsgálunk. A kép ugyanaz 
marad, de részleteit tisztábban megfigyelhetjük s világosabban 
látjuk. A kötetben unitárius vonatkozásu anyagot is találunk. A 
971. számu oklevél 1802-ből arról a gyulafehérvári házról szól, 
mely utóbb Kolozsvár város tulajdonábói részben kolozsvári egyház- 
községünk kezére került. A XVII. századi történetre egyházközsé- 
günk levéltárában további adatok vannak. Az 1148. sz. oklevél 
Torockay Máté püspökünk megerősítését tartalmazza méltóságában. 
A közlés záradéka azonban tévesen helyezi az oklevél eredetijét kol- 
légiumunk könyvtárába. Tényleg egyházközségünknek kollégiumunk 

épületében őrzött levéltárában van Unitárius vonatkozású a kötet- 
ben az utólsó 2089 sz. oklevél is. Ez Basta cimeradománya és 
mentesítése gerlai (Szamosujvár) Szász, másként Görög János és 
testvére Péter részére 1602 december 20-ról s mint unicum ko- 
lozsvári egyházközségünk levéltárának egyik nevezetessége. A kötet 
külső kiállítása, tartalomjegyzéke, névmutatója mintaszerűek. 


Kelemen Lajos. 


KÜLÖNFÉLÉK. 


Az unitárizmus és az egyéniség. 


Az unitáruis lelkészkörnek 1913, okt. 25-én Kolozsvárt a 
kollégium disztermében népes és tartalmas gyülése volt. A gyülésen 
Kisgyörgy Sándornak gazdag lelkészi tapasztalatokon nyugvó fel- 
olvasása után egy igen életbevágó elvi kérdés fölött volt magas 
nivón járó vitatkozás, amely az unitárizmus és az egyéniség kér 


désének a tisztázása körül folyt. A vitatkozásra Lőfi Ödon bölöni 


lelkész felolvasása adott alkalmat, aki tartalmas felolvasásában a 
kérdést ugy oldotta meg, hogy ,az unitárízmus az egyén vallása." 
Sajnáljuk, hogy terünk nem engedi meg a felolvasásnak ebben a 
füzetben való közlését. Az eszmecsere a felolvasás gondolataiból 
indult s tanulságosabb volna olvasóinkra, ha előbb a felolvasást, 
azután a hozzászólásokat közölhetnők. De azt hisszük, hogy ugyis 
az ügynek teszünk szolgálatot, midőn a hozzászólások lényeges 
tartalmát a következőkben ismertetjük. Nekünk, a kik az értekez- 
leten elejétől végig jelen voltunk, az volt a benyomásunk, hogy a 
lelkészkör hosszú évek annyi vajudása és kevés értékű szervezeti 
kérdések tárgyalása után tulajdonképen most találta meg igazi 
munkamezejét. Ha ezen a munkamezőn "a mostani kezdeihez 
méltóan fog munkálni, a lelkészi kör nem hiába alakult. S nem 
akarunk egyáltalában nagyot mondani azzal, ha megemlítjük, hogy 
a tárgyalás alatt a régi hitvitázó nagy zsinatok elevenedtek fel 
emlékezetünkben. A három és fél napig tartó tanácskozások közül 


— úgy hisszük — ez a vita volt a legtöbb építő és felemelő ha- 
tással a résztvevőkre. 


Dr. Boros György: A felolvasás lényegével egyetért, de meg akarja 
világítani, mint érti azt. 

Az emberek könnyen összezavarják a megszokott szólamokat az eszme 
lényegével. Már a felolvasásban olyan elemek vannak, amelyeket jó tisztán 
látni, , Az unitárius vallás" alatt soha senki nem ért egyéni vallást, mert az 

egy történelmileg kifejlődött hitrendszert jelent. Aki a kérdéseket érdemileg 
tárgyalni szokta, tudja, hogy az unitárius vallásban nagyon kevés tételbe ösz- 
szefoglalhatók a hit kifejezései. Némelyek elégségesnek tartják ezt az egyet: 
Hiszek egy Istenben. Mások öt tételbe foglalják össze. Akárhány tagból ál- 
lanak az ilyen meghatározások, arra valók, hogy tájékozhassunk másokat a 
mi vallásunk felől, de azt nem jelentik, hogy minden egyén megelégszik ezek- 
kel, vagy a hozzájuk hasonlókkal. 

Ha megfordítjuk a tételt és azt mondjuk: az egyén vallása unitárius 
vallás, sokkal közelebb járunk az igazsághoz, mert ez azt jelenti, amire Dávid 
Ferencz építette reformját: a hit Isten ajándéka. Mindenkinek az az ő igaz 
egyéni hite, amit neki az Isten ajándékoz, vagy a biblia régebbi kifejezése 
szerint: amit Isten kijelent, ,mert amit az emberek Isten felől tudnak, nyil- 
ván van ő bennük, mert az Isten kijelentette nekik". Ez azt is jelenti, hogy 
az unitárius fölfogás szerint senkit sem szabad zavarni az ő egyéni hitében 
és meggyőződésében. Meg kell becsülni a meggyőződést. 

De mindamellett is, hogy "az egyéni hit és meggyőződés oly nagyon 
becses, mert ezen épült föl az unitárius vallás, nem volna helyes azt követ- 
keztetni, hogy az egyéneket, tehát mindenkit a maga mentére kell hagyni a 
vallás dolgában. Luther is a hitre épített, de egészen más volt. a fölfogása, 
mert ő a Krisztusban, az ő megváltói szerepében való hitet értette alatta. Ez- 
zel azt akarja elérni, hogy az egyházról, illetőleg az egyház földi helytartó fejedel- 
méról elterelje a figyelmet. Az írást is elvetette, ha nem a Krisztust prédikálta. 

. Dávid Ferencz az egyéni hitet értette, de ő az írást magyarázó és meg- 
világosító lelket, a hit dolgában a lelkiismeretet, a bölcs megfontolást tartotta 
szükségesnek és nélkülözhetlennek. 

A reformáció a tömegvallás ellen irányúlt. Az ellen, ami a ritus köré- 
ben fejlődött ki s az egyén vallását a hit nélküli cselekedetekre szorította, 
mert ez a lelket megfosztotta önmagától, az embert a lelkétől. A lélek üdvö- 
zülése mindentől függhetett, csak magától a lélektől nem. 

Ha ki akarunk szabadulni ebből a dilemmából, vissza kell mennünk 
Jézüshoz, hogy lássuk, hogy tudott ő valláshoz, az egyén vallásához jutni. 
Úgy, hogy a lelkét kiszabadította a hit és cselekedet-formák nyűgéből és el- 
ment egyenesen az Atyához. A lélek, az olyan nagy lélek, amilyen neki ada- 
tott, meglátta az atyát és megértette az atya akaratát. Jézusnak volt egyéni 
vallása. Ez juttatta őt ahhoz a boldogsághoz, amely: az Isten meglátásában 
áll. De még sem azt mondotta, hogy legyen meg mindenkinek a maga val- 
lása, hanem azt mondotta: kövessetek engemet és én megmutatom nektek az 
atyát, mihelyt megtisztul a szíveték és olyanok lesztek, mint a kis gyermekek. 

Mi azt mondjuk, hogy a mi vallásunk legközelebb áll a Jézuséhoz. Azt 
is kell mondanunk, hogy ennek a vallásnak van evangeliuma, amelyet apos- 
toli buzgósággal kell hírdetni, hogy akik sötétségben járnak, lássanak nagy 
világosságot. Lássák meg, hogy minden lélek eljuthat Istenhez s az atya 
közösségét megérezvén, érezze, hogy ennélfogva egyek "vagyunk s ennek 
alapján lehetséges a hitnek az az uniója, amelyet Dávid Ferencz hírdetett, de 
amelyet csak most kezd megérteni az emberiség. Megérti és élvezi azokon 
a gyönyörű összejöveteleken, amelyeknek mindenike az első pünkösd hatá- 

Kiss Sdndor lelkész: Az utolsó üt év alatt egyházunkban sok félre- 
értésre adott okot az egyéni hit erejének és fontosságának hangoztatása az 
egyházi szervezet erejének túlbecsülesével szemben. Szóló is azok közé tar- 
tozik, akik ezt hangoztatni szokták. 

A félreértések inkább az egyéni hit kiemelésével járható következmé- 
nyek félremagyarázásaiból és rémképeiből származnak. Valahányszor írjuk, 
vagy mondjuk, hogy az egyéni meggyőződés ereje elsőrendű érték a szér- 
vezet erejével szemben, mindannyiszor azok, akiknek ereje és exisztenciája a 
szervezeten nyugszik, felszisszennek, hogy ez egyjelentésű az anarchiával, 
fegyelmezetlenséggel, a hatósági engedelmesség megtagadásával. Ez azt je- 
lenti, hogy mindenki szabadon, tetszése szerint adminisztrál, ha kell refor- 
mál stb. Ezeket a következtetéseket pedig csak az uralomvágy szenvedélye 
zugalmazhatja, de a józan értelem nem. Mert hiszen vitán felűl áll az a tény, 
hogy az egyházi szervezet nem öncél, hanem eszköz magasabb célok szol- 
gálatára, amelynek fontosságát nem lehet kicsinyelni. 

Itt egyszerű értékcseréről van szó, amely az egyháztörténelemben már 
többször ismétlődött. A meggyőződés erejének, valamint a Szervezet fontos- 
ságának az elbírálásánál az elsőrendű értéket. szóló az egyéni meggyőződés- 
nek adja, de mindjárt utána teszi a szervezet fontosságát. 

A protestantizmusnak nagy hibája az, hogy a római mintára készített 
szervezetben az egyéni meggyőződés erejét eltompította, kétségtelenűl azért, 
hogy a szekták szaporodását megakadályozza. Ha kellett is ez bizonyos 
fokig, de a legcsekélyebb túlhajtása ennek éppen létjogosúltságát támadja 
meg. S hogy sok protestáns ifjú a reverzálist minden nagyobb lelkiismeret- 
furdalás nélkül adja meg, az annak tulajdonítható, hogy a nevelésben ez az 
individuálizmus elvesz. 

Józan Miklós: Az unitárizmus az egyén vallása, szemben a tömeg- 
vallással, amely intézményeivel megköti annak további fejlődését. Ám az 
unitárizmusnak is, ha nem akar elveszni a filozófiák váltakozó rendszérei- 
ben, külső szervezetre szüksége van, amint azt a körülöttünk tündöklő ősök 
is bizonyítják, akik annak idején életet és vért áldoztak az unitárizmusért: 
Ez a tradició minket is kötelez. S a már szabadabb korszak ugyancsak int, 
hogy amit ők számunkra megőriztek, veszendőbe menni ne engedjük. Az 
unitárizmus nem köti meg az embert hitében és lelkiismeretében. Csak a 
merő szubjektivitás helyett objektiv kialakulást követel. Az unitárizmus az 
egyén vallása, midőn az univerzumot egy nagy egésznek, az emberiséget egy 
óriási egyéniségnek, múltat, jelent, jövőt az örökkévalóság jegyében állónak 
tekinti s felülemelkedve a kicsinyes felekezeti korlátokon, minden embert 
testvérként fogad keblére. S legmagasabb ideálja az istenfiúság hatalmas re- 
velaciója: ,Én és az Atya egy vagyunk!" Vallása é§ világnézete, hite és 
meggyőződése minden felvilágosúlt embernek. Mint ilyent, ápoljuk, szeres- 
gük és hírdessük a mi vallásunkat jó és rossz időben. 

Csifő Saluvmon: A felolvasás címe a-, hogy az unitárismus az 
egyén vallása. Nézete szerint e tételnek megfordítva kellene állania, vagyis 
úgy, hogy az egyén vallása unitárius, mert ha az életet, az embereket, az 

egyéneket külön-külön vizsgálja, s az embereknek vallásos nézeteit csakis 
önmagukban és mindentől eltekintve, egyéni életük  megnyilatkozásában 
kutatja, azt látja, hogy az az igazság, hogy az egyén vallása unitárius. 
Érti ezalatt kinek-kinek felépített hitnézetét. Szerinte ugyanis, nagy külömb- 
séget kell tenni a Ait. a vallás, a felekezet és egyház között. A hit min- 
denkinek sajátos egyéni meggyőződése, melyet felépíteni segíthet ugyan min- 
ket embertársunk, környezetünk, a felekezet vagy egyház, értelmi tehetségünk. 
felvilágosodásunk, esetleg befolyásolhat a babona, eiőitélet is, de azért mégis 
oly sajátos tulajdona az embernek, hogy alig akad két egyén, akinek hite 
teljesen megegyezne mindenben. Az ily egyéni hitet pedig mélyebb vizsgáló- 
dásra, csaknem mindenkinél wnitfáriusnak látja. Mert más dolog a vallás, 
mely az egyéni, esetleg társulati hitnek — mely nem mindig azonos — a 
külső megnyilatkozása. És más dolog, ha felekezetről, vagy épen egyhág- 
ról beszélünk. Ezek már hit által létrehozott szervezétek, melyekben soha 
sem kell és szabad azt keresnünk, hogy minden egyes tagnak a hite azonos 
és teljes mértékben fedi a felekezetek vagy egyházak által nyilvánosságra 
adott hittételeket. A felekezetek, egyházak szervezkednek általok elismert 
bizonyos hitbeli igazságok terjesztésére és ezzel kapcsolatos célok elérésére, 
tehát életműködésre, hatalom gyakorlására és érvényesülésére, önmaguk 
választván meg erre eszközeiket. A felekezetek és egyházak egyéneinek hite, 
sőt felfogása sem mindenben egyezik meg. Áll ez különösen a róm. kath. 
egyház tagjaira, még ha a feltétlen hivés is kötelező rájuk nézve, mert a 
külső kötelezettség, sőt kényszerítés még nem dolgozza egészen át a belső 
életfolyamatot is. 

Már most, ha én vagy bárki is egy felekezetnek vagy egyháznak 
tagja, az csak azt jelenti, hogy az én egyéni hitem hét vagy nyolc, esetleg 
kevesebb részben, egyezik az illető felekezet vagy egyház által megállapított, 
elfogadott hittételekkel és ezért ehez vagy ahoz a felekezethez csatlakozom, 
Azokra a nézetekre, illetve ama hitemre vonatkozólag pedig, melyekben nem 
osztozhatom az általánossal, alávetem magamat, nézetemet, hitemet az álta- 
lánosnak. Vagyis 7 vagy 8 alkalommal hirdethetem az én lelkem igazságát, 
míg 9 vagy 10-szer csendes nyugalommal türöm, az egység kedvéért, a mások 
— általam bár el nem ismert — hirdetett igazságait. Kölcsönös megegye- 
zésen, hogy ne mondjam, kölcsönös paktumon nyugszik az egyház léte és 
szervezete. Azt nem mondhatom, hogy az egyházak hite unitárius, de azt 
ismételten fentartom, hogy a felekezetekben, az egyházakban -az egyének hite 
túlnyomó részben unitárius. ; 

Hogy pedig ez az egyéni hit nem nyilatkozhatik meg külsőleg úgy, 
a mint várnók és kellene: az hazánk sajátságos törvényeinek tudható be. 
Nálunk ugyanis, minden vallásszabadságunk mellett is, bevett egyházak és 
elismert felekezetekről szól a mindnyájunkat, mint állampolgárokat, kötelező 
törvény. S minden egyháznak bemutatott confessiója ismeretes, sőt helyben- 
hagyott az állam által s egész a legújabb időkig felekezeten kivüliekről 
beszélni nem lehetett. Igy köteles volt mindenki egyik vagy másik egyház- 
hoz csatlakozni s egyéni hitét itt vagy ott az általánosnak bizonyos mér- 
tékben alárendelni. Ami megszülte aztán az érdekek szolgálatát ís. Mindez 
azonban nem változtat azon, — bármely egyházhoz tartoznak is az emberek 

— hogy fenn ne tartsam azt az általam igazságnak ismert tényt, hogy az 
egyén vallása unitárius. . 

Lórinczi István: Tiltakozik az ellen a felfogás ellen, mintha azok, 
akik az egyén vallására helyezik a fősúlyt, nem becsülnék kellőképpen az 
ősök emlékét. A mult iránt nagy kegyelettel viseltetik. De éppen a mi őseink 
emléke követeli, hogy ne álljunk meg ott, ameddig ők eljutottak, hanem a 
reánk hagyott szent örökséget feljesszük tovább, hozzájuk méltó eréllyel és 
bátorsággal. A fejlődésnek ne csupán elméletileg legyünk hivei, hanem vonjuk 
le annak a gyakorlati következményeit is. A fejlődésnek legfőbb biztosítéka 
az egyének teljesen szabad hite, meggyőződésüknek bátor hirdetése. Ezért ő 
is hirdeti, hogy az unitárizmus az egyén vallása. 

Ferencs József püspök: Örömét fejezi ki, hogy a lelkészkör köz- 
gyűlésében részt vehet s ez örömét fokozza az, hogy amint látja, a lelkész- 
kör megtalálta azt a tért, amelyen úgy a maga, mint az egyház érdekében 
hasznos munkásságot fejthet ki. Erről tanuskodnak azok a felolvasások, 
amelyek itt elhangzottak s amelyekre több oldalról kijelentett elismerés mel- 
lett, figyelemreméltó megjegyések is tétettek. A maga részéről sem mulaszt- 
hatja el a felolvasásokért elismerését nyilvánítani, valamint azokból kiin- 


dulva s azokhoz kapcsolva nehány észrevételt tenni. 9 
Lőfi Ödön felolvasásában — úgymond a püspök — az individualis 


vallás jogosúltságát tárgyalja s arra kiváló nagy súlyt helyez. Felolvasása 
tartalmas és szép is volt, de nézete szerint az individualis vallás jogosúlt- 
sága ma nem is kérdés tárgya. Ugyan ki akadályozhatja és tilthatja ezt meg? 
Az újabb időben még az országos törvény is gondoskodik arról, hogy ha 
valaki az ő individualis vallásával nem tud behelyezkedni egyik vagy másik 
egyház által megállapított hitvallás keretébe, felekezetnélkülivé lehet. 

Más kérdés azonban, hogy individualis vallással lehet-e egyházat ala- 
pítani? Ugy-e, hogy nem lehet. Ezért, aki valamelyik egyházhoz akar tar- 
tozni, köteles és kénytelen is az az által megállapított hitvallást elfogadni s 
azért az ő individualis vallását, vallásos nézetét egy s más pontra nézve 
alárendelni s kiegyeztetni az ő egyháza hitvallásával, amint ezt dr. Boros 
György s különösen Csifó Salamon afiai felszólalásaikban oly meggyőzőleg 
kifejtették és megmagyarázták. . I 

Es itt a püspök kapcsolatosan érintette a keresztelési formula meg- 
változtatása, az áldozó csütörtök eltörlése s egy újabb káté írásának szük- 
ségessége iránt egyházi lapjainkban fel-fel hangzott kivánságokat, valamint 
általában lelkészeinkben észlelhető bizonyos hitjavítási hajlamokat; amire nézve 
megjegyezte, hogy nem veszik-e észre, hogy ezzel maguk alatt vágják le a 
lát. Mert nem hiszi, hogy egyetlen lelkész is lenne, aki nem egyszer, de 
többször is hivatkozott volna prédikációiban arra, hogy a mi unitárius val- 
lásunk kiállja a józan ész bírálatát és megnyugtatja a lelkiismeretet is. Mit 
akarnak hát reformálni hitelveinken? Ami a Kátét illeti, amely az egyházi 
hatóság helybenhagyásával adatott ki s van használatban, most midőn köze- 
lebbről 9-szer adta ki, sem talált benne semmit, amit abból ki kellene hagyni I 
vagy-módosítást igényelne hitnézeteinknek a tudomány előhaladásával össz- . 
hangba hozatala : végett. Pedig szabadelvű gondolkozásának, úgy véli, elég 
jelét adta 50 évet meghaladó egyházi szolgálata alatt. Nem akarja ezzel azt 


KÜLÖNFÉLÉK 375 


mondani, hogy jobb Kátét s a szintén általa írt és tankönyvül használt , Hit- 
tan"-nál jobbat mások nem írhatnak: sőt kívánja, hogy írjanak is. De hitelvi 
tartalmuk azoknak sem lehet más, ha az Unitárius Káté és Unitárius Hittan 
címet igénylik maguknak. 

Még kevésbbé tudja a püspök helyeselni a keresztelési formula meg- 
változtatása és az áldozó csütörtök eltörlése iránt felhangzott kivánságokat; sőt 
ezekre nézve határozottan kijelenti, hogy úgy a keresztelési formula megváltoz- 
tatását, valamint az áldozó csütörtök eltörlése iránt felhangzott kivánságokat 
nem tekinti egyebeknek, mint az individuális vallásos meggyőződés egy-egy 
céltévesztett nyilvánulásának, amelyek legalább addig, míg ő a püspöki szék- 
ben ül, egyházunkban érvényesűlésre nem számithatnak. Mert csak egyházi 
legfőbb hatóságunk, az egyházi főtanács határozataival érvényesűlhetnének. 
Egyházi főtanácsunkat pedig hitviták színhelyévé tenni, nem hiszi, hogy ma 
valaki óhajtaná. Ehhez képest egyben figyelmezteti is e lelkészeket, hogy 
tartsák magukat szorosan azokhoz; mert ellenkező esetben kénytelen lenne 
a legszigorúbb eljárást alkalmazni azokkal szemben, akik individuális vallá- 
sos meggyőződésükből indulva ki, egyházunk megalapítása óta megállapított 
és gyakorolt keresztelési formuláját megváltoztatni megkisérelnék s az ál- 
dozó csütörtököt, ezt az általános keresztény ünnepet ünnepnapnak tartani 
elmulasztanák. Általában ne ambicionálják lelkészeink magukat azzal, hogy 
unitárius vallásunk reformálására vannak hivatva, mert amint előbb is mondá, 
a mi unitárius vallásunk a józan ész birálatát kiállja s a ielkiismeretet is 
megnyugtatja. Különben is melyik egyházat látják, hogy önmagával meghaso- 
nolnék s hittételeit vita tárgyává tenné? Pedig a szentháromság, az eredendő 
bűn, Krisztus megváltói munkájának értelmezése, erre mindinkább alkalmas 
lenne, mint a mi egyszemélyű Istenben való hitünk s Krisztusról való felfo- 
gásunk. S ha van a mi vallásunkban is, a mi talán még tisztább felfogást 
és világosabb értelmezést igényelne, az magától bekövetkezik, mint ahogy a 
víz, ha zavaros, tovább folyásával megtisztúl anélkül, hogy rostát, vagy SZŰ- 
rőt kellene alkalmaznunk megtisztításához. Példa erre minden vallás a múlt- 


. ban szintúgy mint a jelenben. 


Kisérjék figyelemmel lelkészeink — ezzel végzi beszédét a püspök — 
a theológiai mozgalmakat s legyenek szorgalmas munkásai ők is az egyházi 
irodalomnak, de ne törjék fejüket annyira a hitjavításért, mint inkább unitá- 
rius hitünknek megerősítéséért hiveikben és a gondjaikra bízott gyűlekezet- 
ben. Lelkészkörük is szolgáljon ezen munkásságuk fejlesztésére. Közöljék itt 
egymással tapasztalataikat a gyakorlati lelkészek minél sikeresebbé tétele 
iránt, mint ahogy ezt ma Kisgyörgy Sándor afia tette igen szép és tanulsá- 
gos felolvasásában. Kicsiny Sionunknak ne gyengítése, hanem építése legyen 
mindnyájunknak főtörekvése. Isten áldása legyen e munkásságukon. 

Vári Albert elnök: Kijelenti, hogy a szőnyegen levő kérdés nem olyan 
természetű, hogy abban konkrét határozatot kellene hoznunk. Azonban úgy 
a szép felolvasás, mint az annak nyomában megindult és lefolyt vita nagy- 
ban hozzájárult az unitárizmus és az egyén kérdésének a tisztázásához. A 
felszólalások végső eredményét így összegezheti: Az unitárizmus a legtelje- 
sebb szabadságot enged az egyéniség megnyilatkozásának. Azt semmivel 
korlátozni nem. akarja. Azonban az egyéniség igazi hite és meggyőződése 

csak történelmi alapon fejlődhetik ki. A történelmi alapot figyelembe venni 
s egyéni hitét arra építeni, minden jó untáriusnak kötelessége. 


Egyházi főtanácsi ülések. A főtanács jelen évi október hó 
26., 27. és 28. napjain tartotta meg üléseit a tagoknak élénk érdeklő- 
dése mellett. Az ülést főtiszfelendő Ferencz József püspök úr 
tartalmas elnöki beszéddel nyitotta meg, utána Józan Miklós egy- 
hízi közügyigazgató szép imádsággal kérte isten segedelmét a 
tanácskozások folyamára is. A terjedelmes tárgysorozat egyes pont- 
jai higgadt komolysággal tárgyaltattak le. A püspök, E. K. Tanács 
és jószágfelügyelőség évi jelentései megnyugvással vétettek jóvá- 
hagyó tudomásul A megilletődés érzelmeit keltette fel id. Br. 
Daniel Gábor tiszteletbeli egyházi főgondnok levele, melyben köszö- 
netét fejezte ki az elmult évi főtanács üdvözletéért, az őt és csa- 
ládját ért királyi kitüntetésért. Sajnálattal és lankadatlan buzgó 
működésük elismerése mellett vétetett tudomásul Ürmösi Kálmán 
esperes, László Domokos és Iszlay László egyházköri felügyelő 
gondnokok lemondása. s sikeres munkálkodásuk  méltánylásául 
Urmösi Kálmánnak tiszteletbeli esperesi s László Domokos és 
Iszlay Lászlónak tiszteletbeli egyházköri f. ü. gondnoki cim adatott. 
Örvendetesen fogadtatott Bálint István és nejének a fűzesgyarmati 
egyházközség javára tett 5000 kor. alapitványáról előterjesztett 
jelentés. Az évi pénztárvizsgálatról, a tordai megszűnt gimnázium 
vagyoni ügyeiről, az egyházi közpénztár, a székelykereszturi gim- 
náziúm uj épületének építése űgyében, 1911. és 12. évi főtanácsi 
bizottság általános jelentésére beterjesztett jelentések elfogadtattak 
és a szükséges további intézkedések megtétele az E. K. Tanácsra 
bízatott. Örvendetes megnyugvást keltett, hogy a székelykereszturi 
gimn. uj épület épitése szépen" haladt előre, s ha akadályok nem 
merűlnek fel, az 1914—15 tanévben az uj épületben kezdik meg a 
tanítást. A Bedő Albert és Benkő Mihály egyh. tanácsosok által 
kitüzött pályadijakat Kovács Lajos lelkész nyerte meg s élénk 
Óvációk mellett vette át a dijakat. A jószágfelügyelőségi szabályzat 
olyképen módosittatott, hogy az elnök 2000 kor., a tagok egyenkint 
1000 kor. s jegyzője 400 kor. tiszteletdijat élvezzen. Az E. K. 
Tanácsi irodán irodatiszti állás szerveztetett s az állás betőltése 
az E. K Tanácsra bizatott. Az 1902—1910 években nyugalmazott 
lelkészi özvegyek nyugdijának lehető emelésére módott találni föl- 
hivatott az E. K. Tanács, A kolozsvári egyházközségtől megvásá- , 

oltatott az egyik lelkészi házastelek, A segesvári, petrozsényi, 
fogarasi és brassói lelkészi állások évi javadalma meghatároztatott. 
Elénk érdeklődéssel tárgyaltatott és mondatott ki a marosvásárhelyi 
és marosszentkirályi társegyházközségek egyesitése marosvásárhelyi 
anyaegyházközség név alatt. A székelykereszturi gimn. tanárok 
fellebbezését a tanárok mellékfoglalkozását illetőleg elutasította a 
főtanács, kimondva, hogy nyerészkedő pénzintézeteknél tanáraink 
nem vállalhatnak mellékfoglalkozást. Ürmösi Kálmán, Geréb Sándor, 
Pap Sándor és Halmágyi Károly lelkészek, saját kérésükre buzgó 
szolgálataik elismerése mellett nyugalmaztattak. Marosköri esperes- 
nek 1914 dec. 31-ig terjedő időre Fazakas Lajos nyárádszentmártoni 
lelkész, egyhangulag választván meg az egyházkör, az E. Főtanács 
választását helyben hagyta s uj esperestől az esküt bevette. Az 
1912 évi különböző számadások és 1914 évi költségvetések, vala- 
mínt az 1912 évi összesitett vagyonmérleg kevés észrevétellel el- 
fogadtattak. Az előterjesztett tanügyi jelentéseket helybenhagyta az 
E Főtanács és egyes szikséges intézkedés megtételével megbizta 
az E. K. Tanácsot. A különböző segélyalapok felhasználtattak s 
csak az keltett sajnálatot, hogy nem volt több felhasználni való. A 
Berde Mózsa gyümölcsészeti és méhészeti alapból szorgalom és 
jutalomdijak adattak ki. A beterjesztett különböző inditványok egy 
része elfogadtatott. Az E. K. Tanács tagjaivá választattak 1914 
jan. 1-től számitott 6 működési jévre: Csongvay Lajos, dr. Ferenc 
Ákos, Gál Jenő, Gvidó Béla, Gyöngyössy Béla, dr. Mikó Imre, 
Szent-Királlyi Ferenc, ÖÜrmösi Kálmán, Weress József. Egyházi. 
tanácsosoknak  választattak, egyházi részről: Kis Sándor, világi 
részről: Fekete Pál, Péter János, Székely János, Szentpáli Gyula, 
Vass Domokos. Megemlítjük még, hogy az ülés első napján tar- 
tott . istentisztelet alkalmával szép imát és beszédet mondott 
Győrfi IStván lelkésztanár, szépen énekelt Boross Irén k. a. és 
a közebéden sikerült szép köszöntőt mondott a Berde serleggel 
kötött beszédben Józan Miklés esperes. (v. m.) 


Egyházi siatisztikai adatok. A Cronik der Christlichen 
Welt ez évi 44-ik számában Az unitárius egyház Magyarországban 
c. alatt ezeket olvasuk: A magyarországi unitárius egyház az 1910 
évi népszámlálás szerint 115 anya:, 7 társ- és 58 leányegyház- 
községből áll, melynek lélekszáma Magyarországon 74275, Horvát- 
Szlavonországban 21, összesen tehát 74296, az összes népesség 
0-40/9 a. Ez egyházközségeket 108 lelkész és 3 segédlelkész gon- 

dozza. A papnövendékek: száma 1911-ben 20 volt. Az unitáriusok 
az egész országban szétszórtan vannak. Törzsük azonban az er- 
délvi részekben van, különösen Udvarhely, Torda-Aranyos, Maros- 
Torda és Háromszék megyékben. Erdély többi megyéiben csak 
10, 20, 30 lelket találunk. Erdélyen kivül csak Budapesten (2120) 
és Hódmezővásárhelyen (477) vannak nagyobb számban és egyház- 
községgé szervezve. 1910-ben született 2456 gyermek, közülük 350 
házasságon kivül Vegyes házasság 40 esetben kötetett, (Ez hibás. 
325 vegyes házasság volt ami az összes házasságok 40 "/9-a.) Egy" 
házilag megáldatott a ,tiszta" házasságok 100 "/.-a, de a vegyes 
házasságok sokszor más egyházaknál áldatnak meg. A gyermekek 
89:2"/.-a kereszteltetett meg, a halottak 90 "/.-a egyházilag temet- 
tetett Ez a rosz százalékszám bizonyosan a nagy elszórtságukra 
vezethető vissza. Az áttéréseknél az unitárius egyház nyereséget 
mutat, 1910-ben 176 tért át az unitárius vallásra és 164 tért ki, 1911- 
ben I8lés 118, 1896 óta összesen 403 és 360. Az egyház 34 elemi 
népiskolát tart fenn, melyek közül 33 állami segélyt élvez, két 
főgimnáziumot (Kolozsvár, Székelykeresztúr) és egy teológiai inté- 
zetet (Kolozsvár.) Iskolai államsegély 94443 Kra megy, ezen ki- 
vül az unitárius egyház 150000 K rendkivűli és 100000 K rendes 
államsegélyt kap. 1912-ben a különböző egyházi tisztviselők válasz- 
tását és kinevezését új egyházi törvénnyel szabályozták. A vallás 
tanitásnak új tervét és reformját készítik elő. Vallásos előadásokat 
kellő időben bevezetik, illetőleg szaporitják. AZ érvényes egyházi 
törvények kodifikálását sürgősen szükségesnek tartják. Ep igy az 
unitárius egvház szellemének megfelelő szabatos keresztelési és 
konfirmációi formulákat sürgetnek. A különböző esküformák átdol- 
gozását is készitik. S mindezt a ,szabadelvüség" jegyében, és 
" pedig nem csak azért, ,mert korunk a demokrata szabadelvűség " 
kora, hanem azért is, , mert a jövő haladás csak ez irányban le- 
het üdvös és egészséges." ú 

Az unitárius egyház a legteljesebb joggal nevezhető , magyar" 
egyháznak, mert tagjai - a bevándorolt külföldieken kivül -— csupa 
magyarok és csak magyarul prédikálnak." Ennyi a Chronik der 
Christlichen Welt cikke. Köszönettel tartozunk a folyóiratnak álla- 
potaink tárgyilagos és jóakaratu ismertetéséért. 


Hogyan ,vizitál" a szász püspök? Az Evangelikus Lap 
idei 39. száma a fentebbi címen Sz. L. fordításában a , Dorfkirche" - 
ből egy cikket közöl. Első pillanatra meglepi az olvasót, hogy a 
hazai szászok egyházi intézményeiről nem sokat tud s amit tud, 
arról sem közvetlenül, hanem németországi neves egyházi férfiak 
látogatásairól közölt írásokból értesül. Amit a szász püspök ká- 
noni látogatásai alkalmával a gyülekezet apraja-nagyja előtt nem- 
zeti szempontból kiemel s amit a magyar nemzeti állam intézmé- 
nyeiről mond, az erősen kihívja a kritikát. De ezzel nem akarunk 
foglalkozni. A mi szempontunkból fontosabb az egyházi élet bel- 

. —— sőségét építő, a vallás-erkölcsi élet tisztasága felett őrködő az a 

; munka, melyet e vizitálások alkalmával kifejt. Olvasva azokat a 
kérdéseket, melyeket a püspök a gyülekezethez intéz, gondolko- 
zóba esünk, nem kellene-e nálunk is az esperesi és püspöki vizs- 
gálatok és látogatások ú. n. kánoni kérdéseit revizió alá venni s a 
megváltozott gazdasági, társadalmi és erkölcsi viszonyok és álla- 
potok szerint módosítani, kiegészíteni? Sajnáljuk, hogy nincs terünk 
e cikk teljes közlésére. De felhívjuk e szász egyházi intézményre 
mindazok figyelmét, kiknek unitárius népünk vallás-erkölcsi élete 
és gazdasági boldogulása szívén fekszik. 


Tanári kongresszus. Nov. 15-én harmadszor gyűlt össze 
. — az ország középfokú iskoláinak tanitó személyzete Budapesten, 
hogy igazáért küzdjön. Nem új vivmányokért, hanem — amint a 
kongresszus elnöke, Négyesy László megnyítójában mondotta — 
azért, hogy adják meg, amit elvettek és adják meg inár végre- 
valahára, amit régen mégigértek. A magyar középiskolától elvették 
a tanárság harmincéves szolgálata százados jogát. Es elvették. ak- 
kor, mikor az összes tisztviselői ágazatok szolgálatát 40-ről 35 évre 
szállították alá. Kulturaellenes volt a törvényhozásnak ez az elha- 
markodott intézkedése, melybe a tanárság nem nyugodhatík bele, 
mert ez ellen csak egy, de megdönthetetlen érv állítható: nem a 
tanár, hanem az iskola, a nevelés, a nemzet jövő reményei érdeke 
az, hogy ne kifáradt erők dolgozzanak a középiskolában. Es meg- 
igérték, de mindezideig nem teljesítették, hogy a tanárság egyenlő 
arányban osztassék be a IX., VIII. és VII. fizetési osztályokba. 
Nyomasztó életviszonyok s a lelkeken ülő keserüség hozták össze 
ezt a kongresszust, amely ilyen lelkiállapotában is az oktatószö- 
vetség és az egyetemes tanügyi kongresszus eszméjének elfogadá- 
sával jelét adta annak, hogy feladatának és hivatásának magas- 
Iatán áll. A kongresszus. foglalkozott a nem állami tanárok nyug- 
díjügyével is és egyhangúlag kérte, hogy az új nyugdíjtörvény 
kedvezményei terjesztessenek ki reájuk is, azonban anélkül, hogy 
ezért a 30 éves szolgálat évszázados jogáról le kellene mondaniok. 
A miniszter képviseletében Boncz miniszteri tanácsos volt jelen a 
kongresszuson. Szeretnők remélni, hogy ezek a sérelmek végre or- 
vosoltatnak, hogy a tanárság nyugodt lélekkel" vehessen részt ab- 
ban a nagy reformmunkában, mely előtt a középiskola áll s mely- 
től a nemzet gerincét alkotó középosztály jövője függ. 


. — Felekezeti tanítók lakáspénze és családi pótléka. A val- 
lás- és közoktatásügyi miniszter rendeletet bocsátott ki, amelyben 
kimondja, hogy a fentartó hatóságok a felekezeti tanítók lakáspén- 
zét az állami tanítók által élvezett lakáspénz összegéig fölemelhe- 
tik s tanítóik gyermekei részére családi pótlékot rendszeresíthetnek 
anélkül, hogy akár az egyik, akár a másik körülmény az állam- 
segély megvonására szolgálhatna okul. 

A debreczeni egyetem. Amint a lapokból értesülünk, egy 
debreczeni küldöttség a közoktatásügyi miniszterrel megállapodott 
abban, hogy a debreczeni egyetem nem fokozatosan, hanem 1914 
szertemberében teljes teológiai, jogi és bölcsészeti fakultással 
mintegy 27—28 rendes tanárral megnyilik. A költségtöbbletet rész: 
ben az egyházkerület, részben az állam fédezi. Az új egyetem 
helye egyelőre a kollégium régi épülete lesz,-amely az őszön kivo 
nult s átköltözött díszes új épületébe. 


Egyházellenes mozgalom Berlinben. Berlinben a feleke- 
zeten kivül állók egyesülete, amely összeköttetésbe lépett a Haec- 
kel és Ostwald természettudósok vezetése alatt álló , monista 
szövetség "-gel, lázas agitációt fejt ki, hogy az ev. államegyház 
híveit felekezetnélkülivé tegye. Az izgatás eredménye gyanánt már 
több, mint 4009 hivő jelentette- be az egyházból való kilépését. 


Legutóbb nov. 22-én este 12 helyen tartottak ily irányu gyűlést, . 


amelyeken Ostvald, Liebknecht és számos socialista képviselő jelent 
meg, akik heves hangon fámadták az egyházat és felszólították a 
jelenlevőket az egyházból való kílépésre, amit nagyon sokan meg 
is fogadtak. 


Fejes István, a tiszántúli ref. egyházkerület ősz püspöke, 
dec. 1-én 78 éves korában, 3 évi püspöksége után meghalt. A ref. 
egyház legkiválóbb vezető férfiainak egyikét veszítette el; Egyházán 
kívül társadalmi és irodalmi működésével is elismerést érdemelt ki 


Temetésén a közoktatásügyi kormányt Benedek Sándor államtitkár 


képviselte s a ref. egyház sok kitünősége volt jelen. 


Bethlen és Eőtvös-ünnepiíly kollégiumaakban. Nov. 15 én 
szép ünnepélyt rendezett az igazgatóság és ifjuság. Bethlen Gábor 
fejedelemmé választásának 300-dik, az első és legnagyobb magyar 
közoktatásügyi miniszter, Eötvös József születésének 100-dik év- 
fordulója emlékére. Bethlen emlékét Kelemen Lajos főgimn. tanár, 
Eötvöst dr Gál Kelemen igazgató ujította fel. Előbbi szabad elő- 
adásában tanulságos módon állitotta az ifjuság elé, Bethlen korszakos 
nagy alakját. Utóbbi Eötvös kulturpolitikájával foglalkozott s rámuta- 
tott arra, hogy Eötvöst elméletben és gyakorlatban egyaránt filozó- 
fiai mélyrelátása és emberszerető nagy szive vezérelte Az unitáríus 
ífjuságnak kétszeres oka van Eötvös emlékének áldozni, mert ő is 
ott volt elvei osztályos társaival a negyvenes évek nagy magyar 
reformerei között, kik a vallás- és hitszabadság elvét törvénybe 
iktatták s ezzel az unitárius egyházat Magyarországon is a tör- 
vényesen bevett vallásfelekezetek közé sorolták Az ifjuság verse- 
ket szavalt és a dalkör énekei nyitották meg és zárták be az 
ünnepélyt. 


